Preostale faze obnove pravoslavne crkve obuhvataju sanaciju unutrašnjeg i spoljašnjeg dela zgrade. Po projektu Zavoda za zaštitu spomenika kulture iz Petrovaradina iz 2008. godine, čija je ukupna vrednost oko 29 miliona dinara, za restauraciju i konzervaciju ikonostasa (na kom ima 63 ikone koje je naslikao Uroš Predić) potrebno je oko 13 miliona dinara, a za unutrašnju dekoraciju i uređenje hrama oko 15 miliona dinara. Projekat sanacije spoljašnjeg dela crkvene zgrade i fasade uradio je besplatno Sava Stražmešterov.\nZa obezbeđivanje potrebnog novca 2009. godine je konkurisano kod Fonda za kapitalna ulaganja i očekivalo se da će radovi biti nastavljeni tokom 2010. godine, međutim, zbog ekonomske krize po ovom pitanju nije bilo pomaka.\nPrema informacijama iz pravoslavne crkvene opštine, za sada Fond za kapitalna ulaganja nije obavestio crkvenu opštinu, niti je odobrio sredstva za rekonstrukciju crkve. Dejan Stanojev, arhijerejski namesnik u Bečeju, rekao je da je sanacija krova crkve urađena sredstvima crkvene opštine: „To su onih 100.000 evra koje je PIK ’Bečej’ dao kao avans za budući zakup zemljišta (ugovor na pet godina, od 2009. godine), a koje sada već dve godine koristi (crkvenoj opštini je 2010. godine vraćeno 236 hektara zemlje). Zatim su tu i sredstva dobrovoljnih priloga naših vernika, koja nisu bila mala i pomoć i sredstva lokalne samouprave. Sada nam predstoji da se molbom obratimo Zavodu za zaštitu spomenika kulture da se uradi glavni projekat električne instalacije hrama. Kada je u pitanju elektro instalacija, mi smo izvršili izvesne intervencije, zamenjen je orman sa elektro instalacijom i postavljena je upravljačka tabla za crkvena zvona, što je bila investicija od 180.000 dinara. Ono što još treba da se uradi i u tom smislu hoće da nam pomognu nadležni iz Odeljenja za urbanizam, građevinarstvo, komunalne poslove i zaštitu životne sredine opštine, je postavljanje česme u porti hrama, međutim, i to može da se radi isključivo po odobrenju Zavoda, po tom pitanju ćemo im se obratiti na proleće i nadam se, realizovati i taj projekat“.\nPrema informacijama dobijenih od bečejskog arhijerejskog namesnika Dejana Stanojeva, 7. februara obijena je baroničina kapela u centru grada u Zelenoj ulici: „Nije pričinjena veća materijalna šteta, ali atak na materijalna kulturna dobra ovoga grada i ta dešavanja koja su učestala, dislociraju nas iz savremenog civilizacijskog kulturnog sveta uopšte i stavljaju znak jednakosti sa varvarizmom i vandalizmom, što nije dobro za bečejsku sredinu. Imamo razumevanje bečejske vlasti i verujem da će posle pismenog obraćanja nadležnima, veća pažnja biti poklonjena očuvanju vrednosti koje su zajednička kulturna baština svih građana“, rekao je otac Stanojev.\nOn je podsetio i na događaj iz februara 2008. godine kada su iz kapele na „Fantastu“ poharane ikone neprocenjive vrednosti Uroša Predića, ali i na to da su samo nekoliko meseci po završetku prve faze obnove pravoslavne crkve u centru Bečeja pokradeni tek postavljeni bakarni oluci i tako je crkvena opština oštećena za preko 100.000 dinara, kao i na krađu bakarnog pokrivača na kapeli Svetoga oca Nikolaja na pravoslavnom groblju.\nPočinioci nijednog od ovih dela nisu pronađeni.\nStanojev je rekao i da se u saradnji sa lokalnom samoupravom i posebnim zalaganjem Mesne zajednice Radićević radi na nastavku izgradnje hrama „Rođenje presvete Bogorodice“ u ovom naseljenom mestu, koji je započet 2002. godine. Urađen je novi projekat i vrši se konverzija vlasništva, obezbeđen je donator i očekuje se nastavak radova u ovoj godini. Napomenuo je i da je još 2008. godine predsedniku opštine Peteru Kneziju predočio potrebu za izgradnjom još jedne pravoslavne crkve u Novom selu: „Tada je to bilo samo usmeni zahtev, bez naznačenja lokacije. Prethodni urbanistički plan ovog grada je imao preciziranu lokaciju za hram u Novom selu, negde na kraju tog dela grada. U razgovoru sa Imreom Kutijem iz Stankoma i predsednikom opštine došli smo do zajedničkog zaključka da se u Generalni urbanistički plan unese i izrada nove pravoslavne crkve. Lokacija je osmišljena na osnovu mišljenja glavnog gradskog arhitekte, na prostoru vašarišta, gde će se, u konceptu Plana detaljne regulacije, prema Generalnom planu opštine, rezervisati prostor za kompleks Srpske pravoslavne crkve. Imamo dopis predsednika opštine gde on izražava saglasnost. To je, može se reći, na papiru samo izraz političke volje, ali van te volje mi nemamo ništa. Pored ostalih planova, i izgradnja pravoslavnog hrama je svakako značajna istorijska kategorija, deo svake savremene urbane sredine i potreba vernika ovog grada, pravoslavnog življa ne malog broja, tako da razumevanje imamo od strane lokalne samouprave, samo bi možda trebala veća agilnost i malo brže sprovođenje ideje i namere u delo. Ja samo podsećam sve iz lokalne samouprave na ovo pitanje – prošle su dve i po godine – jer bilo je obećanja da će to biti realizovano do novembra prošle godine“, rekao je otac Stanojev.\nParastos za ubijene uvek 27. januara\nKomemoracija na Tisi, koja se svake godine održava u znak sećanja na žrtve fašizma, godinama unazad se odvija i u prisustvu predstavnika pravoslavne crkve, međutim, ove godine komemorativnom skupu 28. januara, predstavnici pravoslavne crkve nisu prisustvovali. Na pitanje da li je postojao razlog ili problem zbog kojeg je ove godine njihovo prisustvo na komemorativnom skupu izostalo, Dejan Stanojev je odgovorio da je do sada bilo uobičajeno da se parastos i opelo žrtvama održava 27. januara.\n„Mislim da je možda nastala samo neka kolizija, pa je opština organizovala to drugoga dana (28. januara), a to nije nešto što je sporno za nas. Mi smo naš molitveni deo održali onog istog dana kao i uvek, u prisustvu vernika, a bili su tamo i predstavnici lokalne samouprave, zamenik predsednika opštine Budislav Medurić, predsednik Skupštine opštine Dušan Jovanović, pojedini odbornici i predstavnici boraca. U pitanju je višedecenijska prak-\nsa održavanja komemoracije 27. januara, pa ne možemo dva puta vršiti parastos. Mi to ne doživljavamo kao neki nesporazum, mislim da je tako i od strane predstavnika opštine, koji su to pokazali i svojim prisustvom. Parastos za pokoj svim nevino nastradalim žrtvama uvek će biti kako i jeste, 27. januara, na dan Svetog Save.“\nViše iz ove kategorije « Biblioteka u Bačkom Gradištu: Šekspir u Gradištu\tDan zaljubljenih: Dovoljna je lepa reč »


Potpisaan ugovor o prodaji naftne industrije - Klix.ba\nPotpisaan ugovor o prodaji naftne industrije\n24.12.2008. u 16:38\nPredstavnici Srbije i Rusije potpisali su u srijedu u Moskvi sporazum o energetskoj suradnji koja obuhvaća i prodaju Naftne industrije Srbije, a predsjednici dviju država, Boris Tadić i Dmitrij Medvedev potpisali su predsjedničku izjavu kojom se na državnoj razini jamči realizacija tih dokumenata, prenijeli su beogradski elektronički mediji.\nSporazum obuhvaća prodaju 51 posto Naftne industrije Srbije (NIS) ruskoj tvrtki Gazprom, a predviđa i izgradnju plinovoda Južni tok kroz Srbiju, kao i izgradnju skladišta plina Banatski dvor.\nSporazumom su predviđene i investicije u NIS u vrijednosti od 550 miliona eura, od čega će 490 miliona biti uloženo u povećanje i modernizaciju proizvodnih kapaciteta, dok će 60 miliona biti namijenjeno ekološkoj zaštiti.\nTokom dana direktor srpskog poduzeća Srbijagas Dušan Bajatović novinarima je u Moskvi rekao da će svi proizvodi NIS-a biti prema standardu "Euro 5" i da će proizvodi te tvrtke biti namijenjeni i vanjskom tržištu.\nS ruskom stranom, po njegovim riječima, još nije preciziran kapacitet plinovoda Južni tok, ali je sporazumom potpisanim prije godinu dana predviđen protok ne manji od 10 milijardi prostornih metara, čime bi bile zadovoljene energetske potrebe Srbije.\nProdaju NIS-a po cijeni od 400 miliona eura neovisni ekonomski stručnjaci ocijenili su kao loš potez, navodeći da je realna vrijednost te tvrtke višestruko veća.


Predsednik opštine Vuk Radojević i direktor JP Direkcija za izgradnju Goran Matić su danas (17. maja) obišli radove u Zelenoj ulici i informisali su novinare o tome u kojim drugim ulicama će trotoari biti popločani ili asfaltirani. Investicijom Direkcije za izgradnju „obuhvaćeni su trotoari i u ulici Tančić Mihalja, od 1. maja do Đure Jakšića – 120 m2 – i potez u ulici Proleterskoj, od Udarničke do Miloša Bugarskog – 467 m2. To su deonice trotoara koji se rade u ovoj fazi. Zadovoljni smo što su opština Bečej i Direkcija za izgradnju u prilici da realizuju ovu investiciju. Opština Bečej je putem Direkcije za izgradnju 2016. godine izdvojila značajna finansijska sredstva kako bismo realizovali sve zacrtane ideje i investicione projekte. Jedan od tih projekata je i rekonstrukcija trotoara“, rekao je Radojević.\nNovi izgled dela Zelene ulice činiće celinu u budućnosti sa rekonstruisanim gradskom trgom, jer će i na trgu i šetalištu podloga biti upravo behaton ploče, rečeno je novinarima.\nMatić je istakao da će potez u Zelenoj ulici biti popločan „behatonom koji ima neravnine, a to će omogućiti kretanje osobama sa invaliditetom, to jest slepim ljudima. Smatramo da je to novina koja će svim našim sugrađanima omogućiti nesmetan pristup centru i lokalnima koji se nalaze u centru grada“.\nProcenjena vrednost javne nabavke za navedene radove na tri lokacije u Bečeju bila je do 4,2 miliona dinara (bez PDV-a), u postupku nabavke prijavilo se samo jedan ponuđač, „Ekogradnja“ d.o.o. iz Zrenjanina, a njegova ponuđena cena bila je 2,7 miliona dinara (bez PDV-a) i tako je ostvarena ušteda od 1,5 miliona dinara. Rok predviđen za radove na tri pomenute lokacije je 45 dana.\nViše iz ove kategorije « JP Toplana Bečej: Obaveštenje o modelima isplate duga za grejanje na rate\tOkončan postupak javne nabavke: Uskoro novi parking kod dečjeg vrtića »


N1: Predati i odgovori na dodatna pitanja – šta slijedi? – EU-Monitoring.ba\nN1: Predati i odgovori na dodatna pitanja – šta slijedi?\nTekst objavljen na N1, mart 2019. LINK\nOdgovore na dodatna pitanja Evropske komisije smo prvo poslali u Brisel, a onda smo ih i odnijeli i predali predstavnicima Evropske unije. Međutim to i dalje ne znači da smo ispunili ono što je Unija tražila od Bosne i Hercegovine. Brisel poručuje kako sad ne smije doći do zastoja u napretku, pogotovo kada su u pitanju reforme. Brzinu reformi i ispunjavanja obećanja evropski komesar Johannes Hahn će prema vlastitoj najavi provjeriti lično u Sarajevu do kraja mjeseca.\nMišljenje o spremnosti Bosne i Hercegovine za članstvo u Uniji bi moglo, ali samo moglo, biti gotovo do kraja mandata ove Evropske komisije. Komesar za proširenjer Johannes Hahn se tome nada, ali ni on ne zna kad bi se moglo raspravljati o kandidatskom statusu na razini šefova država i vlada zemalja članica.\n“Naše mišljenje je osnov za konačnu odluku naših država članica, ali države članice će također uzeti u obzir opću političku situaciju i atmosferu u državi. S tim u vezi mogu samo pozvati, iako znam da je i predsjedavajući osoba koja koja to želi ubrzati”, kaže Hahn.\nMožda i ne htijući, predsjedavajući Predsjedništva Milorad Dodik demantovao je nedavne tvrdnje predsjedavajućeg Vijeća ministara BiH Denisa Zvizdića da su poslani svi odgovori na briselska pitanja.\n“Naravno da ima i tema i pitanja na koje nije dat odgovor, ali i to je odgovor. U svakom slučaju radit ćemo na nekim pojašnjenjima i vjerujemo da će sadašnji sastav Komisije u svom mandatu uraditi mišljenje koje će nas kandidovati kod zemalja članica za podršku za status kandidata Evropske unije”, poručuje Dodik.\nIz Inicijative za monitoring EU integracija poručuju kako je Bosna i Hercegovina propustila previše prilika te da bi otežavajuća okolnost za našu zemlju mogla biti novi Evropski parlament. Prema procjenama desnica, koja je skeptična prema proširenju, mogla bi voditi glavnu riječ u novom sazivu.\n“Poražavajuća činjenica za Bosnu i Hercegovinu je da smo propustili trenutak u proteklih nekoliko godina kada je ova Evropska komisija imala blagonakon stav prema našim institucijama vlasti, u smislu evropskih integracija, kada se poticalo naše institucije da se radi brže, u smislu našeg evropskog puta”, ističe Rasim Ibrahimagić, Inicijative za monitoring Evropskih integracija.\nKada je u pitanju trenutna slika Bosne i Hercegovine u Briselu ona nije nimalo dobra, te se dostavljanje odgovora smatra nekim konkretnim korakom.\n“Naravno za Bosnu i Hercegovinu izazov u narednih par mjeseci će biti da tu neku sliku o Bosni i Hercegovini, koja je deset godina iza Albanije, da pokuša dokazati Evropskoj komisiji. Prije svega da ta slika o Bosni i Hercegovini ne odgovara stvarnosti i da nije tačna”, navodi Adi Ćerimagić, analitičar.\nNa sastanku komesara Mogherini i Hahna sa predsjedavajućim Dodikom govorilo se i o temi akreditovanja visokoškolskih institucija u Bosni i Hercegovini. Konkretnih zaključaka nije bilo, ali izražena nada da će do 31. marta biti iznađeno rješenje kako bi se izbjegao prekid finansiranja i problemi s validnošću diploma.


Vlada Federacije BiH Srbe će ostaviti bez više od 1.000 stanova - Glas Zvornika\nVlada Federacije BiH Srbe će ostaviti bez više od 1.000 stanova\nSARAJEVO – Vlada Federacije BiH na posljednjoj sjednici usvojila je izmjene Zakona o prodaji stanova, a koji će primjenom u praksi značiti da predratni vlasnici vojnih stanova na području FBiH, prije svega Srbi, ostaju bez stanova, upozoravaju sagovornici “Novosti”.\nProcjena udruženja koja predstavljaju Srbe u FBiH i vojne penzionere je da će Srbi ostati bez više od 1.000 vojnih stanova na području FBiH.\nNajviše tih stanova se nalazi u Sarajevu i to su stanovi bivše JNA, a dio su i nekretnine bivše vojne namjenske industrije Jugoslavije koja je imala komplekse zgrada u Travniku, Bugojnu, Konjicu, Bihaću…\nRade Vuković, predsjednik Udruženja vojnih penzionera RS kaže da po novim zakonskim rješenjima FBiH, Srbi koji su imali prije rata stanarsko pravo na vojnim stanovima u Federaciji BiH, ostaju bez prava na vlasništvo ukoliko su nakon napuštanja tog područja stekli novu nekretninu.\n– Ukoliko predratni vlasnici vojnih stanova nisu za sve ove godine riješili stambeno pitanje, oni će biti obeštećeni tako što će im Vlada FBiH isplatiti naknadu za stan od 1.000 maraka po metru kvadratnom, umanjenu za jedan odsto amortizacije po godini starosti stana. Tako, na primjer, ako je stan star 50 godina vlasniku biće isplaćeno 500 KM po kvadratu – objašnjava Vuković.\nVuković kaže da se u oba slučaja radi o skandaloznim odlukama i ističe da npr. cijena kvadrata stana u Sarajevu danas vrijedi oko 3.000 maraka, a ljudima koji imaju vojne stanove u ovom gradu se nudi sada oko 500 KM po kvadratu.\n– Od završetka rata traje borba Srba da vrate stanove i to nikada nije urađeno, jer to jednostavno ne dopuštaju. Srpske stanove su zauzeli muslimani i prepisali vlasništvo.\nSvaki pokušaj nekog Srbina da pred sudovima u Federaciji dokaže da je vlasnik stana je osuđen na propast – kaže Vuković i dodaje da je Srpska sa druge strane vratila svu imovinu predratnim vlasnicima, a među njima i vojne stanove.\nĐorđe Radanović, predsjednik Odbora za zaštitu Srba u BiH ističe da se privodi kraju plan muslimana da Srbe ispišu iz vlasničkih knjiga nekretnina na području FBiH i to će omogućiti nova zakonska regulativa o prodaji nekretnina.\nOn kaže da je na hiljade stanova na području Federacije BiH, a čiji su vlasnici bili prije rata Srbi, već u samom ratu prepisano na muslimane.\n– Ovdje se radi o nastavku političke kampanje oduzimanja srpske imovine u Federaciji, a koja je započela još donošenjem akta o zemljišnim evidencijama kojima je omogućeno da se mnogobrojna srpska imovina proknjiži kao državna – ističe Radanović.\nDamir Ivetić, član Glavnog odbora SNSD i predsednik OO SNSD u Odžaku, u Posavskom kantonu, kaže da će vojni stanovi biti glavna tema sastanka predstavnika stranačkih odbora SNSD u FBiH, zakazanog za ovu sedmicu, prenose Novosti.


Janjić: Izjava predsednika SANU neodgovorna, državno i društveno štetna\n„Najnovija izjava predsednika SANU, Prof dr Vladimira Kostića, duboko je neodgovorna, državno i društveno štetna. Ona nije usmerena protiv jednog ili dva episkopa, već protiv stava cele SPC“, poručio je iguman manastira Visoki Dečani, otac Sava Janjić.\nJanjić napominje da je SPC oko pitanja Kosova jedinstvena sa najvećim delom naroda, te da ova izjava duboko vređa ugled SANU i mnogih čestitih ljudi u njoj.\n"Stav SPC o Kosovu i Metohiji ne proizilazi iz jefitnog politikantstva, već je stav zasnovan na viševekovnom prisustvu našeg naroda i svetinja, celokupnoj našoj istoriji i duhovnom i kulturnom identitetu na kome treba da bude zasnovana i SANU", napisao je Janjić na Fejsbuku.\nOn navodi da su "defetističke izjave prof. Kostića duboko štetne, neutemeljene i da povređuju posebno Srbe na KIM", i dodaje da bi "najbolje bilo kada bi to konačno shvatio i ako ne može ili neće da nam pomogne, makar bi bilo dobro da prestane da nam konstantno odmaže".\nOtac Sava takođe navodi, da nažalost ovaj stav neretko podržavaju oni kojima "KiM i svetinje nikada ništa nisu značile".\n"Oni koji su knjižice KP zamenili malograđanskim evropejstvom, koji rade na promociji srbijanstva i deljenja srpskog naroda, a koji koji upravo SPC povezuje, bez obzira na nametnute nam granice", napisao je Janjić.\nPredsednik SANU Vladimir Kostić komentarisao je izjavu vladike Grigorija koji je kazao da je Kostićev stav o Kosovu pogrešan, te da je Kosovo „i de jure i de fakto naše“. Tim povodom, Kostić je ponovio da „Kosovo nije naše“ a da o tome svedoči realnost koja se vidi kada se pređe granica, kao i da status kvo ne postoji i da ga koriste oni koji već 20 godina „uobličavaju sopstvenu državnost“.\nНајновија изјава председника САНУ Проф др Владимира Костића...\nPosted by Сава Јањић on Петак, 08. јануар 2021.\n20.01.2021 OG: Manji broj novozaraženih (237)


Maradona je naveo da uoči revanš susreta sa Australijancima u Buenos Airesu, koji su Argentinci dobili sa 1:0 i plasirali se na planetarnu smotru, nije bilo uobičajene doping kontrole.\nOn je u intrevjuu državnoj televiziji potvrdio da su čelnici nacionalne federacije znali šta se dešava u argentinskom timu. Na udaru nekada najboljeg fudbalera sveta posebno se našao potpredsednik Međunarodne fudbalske federacije (FIFA) Hulio Grondona.\n"Te 1993. godine imali smo deset anti-doping kontrola, ali uoči meča sa Australijancima koji je i za nas i za njih bio presudan nismo bili podvrgnuti nikakvim ispitivanjima", rekao je Maradona.\nPrema njegovim rečima, Argentincima je neposredno pred duel sa Australijom u kafu sipana neka supstanca koja im je pomogla da trče mnogo više i brže od uobičajenog nivoa.\n"Ne znam šta su nam tada sipali u kafu, ali znam da smo na toj utakmici trčali kao navijeni", naglasio je Maradona, koji je posebno kivan na Grondonu od momenta kada je smenjen sa selektorske funkcije prošle godine posle prvenstva sveta u Južnoj Africi.\nPosle remija sa Australijom u Sidneju, Argentina je u revanšu pobedila sa 1:0 i plasirala se na Svetsko prvenstvo u SAD, sa koga je Maradona kasnije poslat kući, jer je bio pozitivan na nedozvoljenu susptancu efedrin.\nMaradona je rekao da je Grondona "već dugo potpuno svestan da fudbaleri uzimaju drogu".\n"Uzimali smo sve što su nam davali lekari. Da bismo otišli na Svetsko prvenstvo pili smo čak i sok od pomorandže... Sve to tek sada govorim jer Grondona priča o drogama kao da nije znao ništa o tome i kao da nije znao kroz šta sam sve prolazio", rekao je on.\n"Ne tražim od predsednika države da ga otpusti, već smatram da su potrebne promene. Posle varvarstva koje je počinio, pogrešno je da ga vlada podržava samo zato što je star", dodao je Maradona.\nČesto prozivani Grondona, koji je i predsednik Fudbalske federacije Argentine, izjavio je da nema komentar na optužbe slavnog zemljaka.


Ćavi zvanično trener fudbalera Barselone - SPORTSKI ŽURNAL\nĆavi zvanično trener fudbalera Barselone\nĆavi je na mestu trenera Barselone nasledio Ronalda Kumana, koji je nakon serije loših rezultata dobio otkaz\nLegendarni fudbaler Ćavi Ernandez zvanično je novi trener Barselone, saopštio je katalonski klub.\nBaselona je sat i 45 minuta iza ponoći na svom sajtu potvrdila da se Ćavi vraća na Kamp Nou, ovoga puta kao šef stručnog štaba.\nKako se navodi, ugovor sa njim potpisan je do 2024. godine, a zvanična promocija zakazana je za ponedeljak.\nĆavi je na mestu trenera Barselone nasledio Ronalda Kumana, koji je nakon serije loših rezultata dobio otkaz.\nĆavi je legenda Barselone. U dresu katalonskog velikana za 17 godina igranja u prvom timu sakupio je 767 nastupa i postigao 85 golova, osvojio čak 25 trofeja, od toga četiri Lige šampiona i osam titula prvaka Španija.\nIgračku karijeru je završio je u maju 2019. godine u dresu Al Sada, nakon čega je postao trener katarskog kluba, sa kojim je raskinuo ugovor i sada preuzeo klupu Barselone.\nGarsija uspešno operisan, verovatno propušta kraj sezone\nRekord Nikole Žigića u opasnosti, novi igrač Barselone ima još dve utakmice


Dave Bautista u novom SF hororu - Titlovi.com\nDave Bautista u novom SF hororu\nDave Bautista, jedan od najzanimljivijih aktuelnih holivudskih glumaca, u razgovorima je da se pridruži ekipi koja je izabrana da učestvuje u snimanju filmske adaptacije TV-serije Fantasy Island iz 1998. godine. a koja je i sama bila svojevrsni "remake" izuzetno uspešne serije Fantasy Island, emitovane čak sedam sezona, krajem 1970-tih i početkom 1980-tih.\nPartner će mu biti Michael Peña, koji treba da odigra ulogu gospodina Roarkea, koga je u seriji iz 1998. godine tumačio Malcolm McDowell, a u originalu - Ricardo Montalban.\nKako najavljuju producenti, novi film biće "mešavina Westworld i The Cabin in the Woods, u kome će glavni likovi biti pobednici takmičenja koji stiđu u hotel na ostrvu gde treba da ispune sve svoje snove, ali će se naći zarobljeni u najgorem košmaru".\nAko Bautista pristane na ponuđene uslove, on će glumiti "nekadašnjeg gosta hotela, koji je još uvek na ostrvu mimo svoje volje i nastoji da razotkrije nečastive namere gospodina Roarkea, kao i magične tajne koje krije samo ostrvo".\nReditelj ovog filma treba da bude Jeff Wadlow (Truth or Dare).


SK ASI-MUR / СК АСИ-МУР / CS IAS-AIT / UC ASI-IWA : Prosveta: Pretnje i kontrapretnje\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Uto 26 of Jan, 2021 [09:50 UTC]\nProsveta: Pretnje i kontrapretnje\nČetvrtak 20. April 2006. [10:14:00 UTC] (2751 čitanja)\nBeograd - Ministarstvo prosvete i Unija sindikata prosvetnih radnika saopštili različite podatke o broju škola u štrajku.\nPrema podacima Ministarstva, štrajk u kom učestvuju delovi kolektiva, održan je juče u 73 škole, a predsednik Unije sindikata Miodrag Skrobonja kaže da je štrajk održan u 272 škole.\n"Unija sindikata neće odustati od štrajka dok ne budu ispunjeni njihovi zahtevi za povećanje plata od 35 odsto za zaposlene u osnovnim i srednjim školama, za izdvajanje šest do sedam odsto bruto društvenog prozivoda za obrazovanje i za hitno konstituisanje Nacionalnog prosvetnog saveta kako ministar prosvete ne bi radio nešto što nije u njegovoj nadležnosti", kaže Skrobonja za B92.\nReagujući na izjavu ministra prosvete da će plate zaposlenima u prosveti koji štrajkuju biti umanjene, u skladu sa zakonom, Skrobonja kaže da će Unija sindikata tražiti da zakon bude isti za sve. "Ovih dana objavićemo pismo u kom ćemo taksativno navesti gde je sve on prekršio zakon, a pošto su po zakonu svi u Srbji jednaki, postavićemo pitanje može li on biti van zakona i da li takav čovek može nekome da preti da će mu odbiti od plate ako ne poštuje zakon. Njega isti taj zakon obavezuje na pregovore s nama", kaže Skrobonja.\nSlobodan Vuksanović rekao je da će plata onima koji štrajkuju biti smanjena za onoliko dana koliko ne budu održali časove. On je dodao da Ministarstvo prosvete nema nadležnost da povećava plate prosvetnim radnicima i da je to u nadležnosti Minstarstva finansija.\nUnija prosvetnih radnika najavljuje da će posle praznika radikalizovati štrajk, odnosno da neće održavati prva četiri časa, a ako zahtevi ne budu ispunjeni do 12. maja, nastava će biti obustavljena.\n[ Vreme izvršavanja: 0.14 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.70 ]


Halo beba: Virtuelni saputnik u roditeljstvu | PC Press\n12. februar 2021. 12. februar 2021. Filip Majkić\nŽivot ne staje i ne čeka nikoga. Novim roditeljima je potrebna sva pomoć i podrška kako bi na pravi način odgajali svoju decu, a kao i uvek u takvim prilikama, najteže je u prvim danima. Do sada je jedan vid podrške roditeljima funkcionisao na tradicionalan način, a sada će postojati i u virtuelnom svetu, uvek dostupan.\nDvadeset je godina otkako je pokrenuto telefonsko savetovalište „Halo beba”. Te 2001. godine Gradski zavod za javno zdravlje Beograd i UNICEF zajedno su omogućili roditeljima da brzo i lako dođu do dragocenih informacija vezanih za sve potrebe novorođenčadi i beba. Saveti i preporuke bili su od velike pomoći, umanjujući stres i pritisak na roditelje. Stoga nimalo ne čudi što je došlo vreme za – osavremenjivanje. Savetovalište i dalje radi 24 časa, sedam dana u nedelji, i patronažne sestre uz konsultaciju s lekarima specijalistima i dalje odgovaraju na više od 400 pitanja svakog dana, ali vreme je za mobilnu aplikaciju koja predstavlja pravi mali interaktivni vodič kroz roditeljstvo i razvoj malog deteta.\n„Halo beba” dostupna svakome\nAplikacija „Halo beba – Vaš saputnik u roditeljstvu” je logičan naredni korak, omogućavajući roditeljima pristup ogromnom broju informacija i pružajući savete uvek, na svakom mestu i u bilo kom trenutku. Na taj način dragocene informacije postaju dostupne milionima roditelja, ne samo u Srbiji, pošto će svako ko ima pametni telefon moći da joj pristupi. Budući da je aplikacija dostupna na srpskom i engleskom, mogu je bez problema koristiti i stranci, kao i naši iseljenici, bez obzira na to da li i dalje imaju adekvatno znanje srpskog jezika.\nAplikacija je razvijena u partnerstvu sa Gradskim zavodom za javno zdravlje i kompanijom Nordeus, a Regionalna kancelarija UNICEF-a će, uz nadogradnju za višejezičnost, omogućiti korišćenje i u zemljama u regionu. Već je dostupna svim korisnicima Android uređaja na Google Play prodavnici, a uskoro će biti dostupna i svim korisnicima iOS uređaja. Vodi kroz uzbudljive i nezaboravne dane roditeljstva kroz nekoliko oblasti: Igra i učenje, Zdravlje i nega, Dojenje i ishrana, Bezbednost i zaštita, Podsticajno roditeljstvo, Kutak za roditelje. Informacije i saveti koje nudi zasnovani su na najnovijim svetskim saznanjima o razvoju deteta, a UNICEF-ovi eminentni stručni saradnici prilagodili su ih za roditelje.\nPosebno je interesantna inovativnost aplikacije u domenu personalizovanja sadržaja prema svakom detetu i njegovom uzrastu. To omogućava kvalitetna usmerenja roditeljima u praćenju napredovanja deteta, od prvog dana života, uz karte rasta, dnevnik razvoja, organizovani kalendar vakcinacija i lekarskih pregleda, kao i u podsticanju razvoja kroz igru, razgovor, dnevne rutine, čitanje sa decom i sl. Svi uneti podaci o detetu ili deci (moguće je uneti podatke za više dece) vidljivi su i čuvaju se isključivo na telefonu samog korisnika i nikom drugom nisu dostupni. Kratki vodič kroz Halo Beba aplikaciju provešće korisnike kroz osnovne mogućnosti koje ova aplikacija pruža, a pozivamo vas da ostale funkcionalnosti i prednosti otkrijete sami.\nPotvrdilo se da je ovaj servis, a sada i aplikacija, pomogao brojnim roditeljima širom Srbije, pogotovo onima koji se s tom ulogom susreću prvi put. Ova aplikacija je već prilikom prvog susreta roditelja s njenim funkcionalnostima doživljena kao pravovremena i praktična podrška koja im je uvek dostupna.\nO aplikaciji su rekli\nAmbasadorka UNICEF-a Ana Ivanović, iako sada već ima veliko iskustvo u roditeljstvu, nalazi da je ova aplikacija dragocena u svakodnevnoj interakciji sa decom. Aplikaciju je ocenila s pet zvezdica jer, uz najvažnije informacije koje se tiču roditeljstva, nudi odgovore i savete o razvoju, rastu, ishrani, zdravlju koji su personalizovani za uzrast i pol deteta.\n„Kao mama dva mala deteta, trudila sam se da se što više informišem i primenim ono što je najbolje za moju decu. Srećna sam što je sada moguće sve pronaći u mobilnoj aplikaciji ‘Halo beba’”, izjavila je naša poznata teniserka i bivša svetska broj 1 na ATP rang-listi.\nU UNICEF-u su ponosni na ovaj projekat, a to je potvrdila i direktorka UNICEF-a u Srbiji.\n„Ponosna sam što pokrećemo mobilnu aplikaciju ‘Halo beba’, rešenje osmišljeno da pomogne roditeljima u donošenju dobrih odluka o svojoj deci i da ih podrži u svakodnevnim rutinama. Aplikacija je nastala u partnerstvu kompanije Nordeus, Gradskog zavoda za javno zdravlje Beograda i UNICEF-a. Dostupna je 24 sata, sedam dana u nedelji, što je od posebnog značaja u ovim izazovnim vremenima. Poklanjamo je roditeljima u Srbiji za srećnu Novu godinu da bismo ih podržali i omogućili jednake šanse za svako dete”, izjavila je Dejana Kostadinova, direktorka UNICEF-a u Srbiji.\nKompanija Nordeus je strateški partner UNICEF-a duže od šest godina. Sada već džin u svojoj branši, prepoznat širom sveta, Nordeus je razvio „Halo beba” aplikaciju.\n„Kada smo uvideli da veliki broj roditelja zove servis ‘Halo beba’ zbog problema koji se mogu rešiti jednostavnim informacijama i da to oduzima vreme za podršku ozbiljnijim brigama roditelja, shvatili smo da se ovaj izazov lako može prevazići digitalnim proizvodom. Grupa roditelja iz nekoliko timova Nordeus-a radila je zajedno sa Gradskim zavodom za javno zdravlje Beograd i UNICEF-om na identifikovanju i boljem razumevanju potreba roditelja male dece, naših budućih korisnika, i sagledavanju tehničkih potreba za postavljanje odgovarajuće digitalne platforme. Pomogli smo da se sva ova saznanja spoje u rani prototip mobilne aplikacije koji je korišćen kao početna tačka za njen dalji razvoj. Obezbedili smo i neophodna sredstva”, rekao je Miloš Paunović, specijalista za korporativnu društvenu odgovornost u Nordeus-u.\nZa sam kraj, početak rada aplikacije nikako ne znači da se dosadašnji vid podrške roditeljima ukida. Naprotiv, radiće punom parom, kao i do sada. Roditelji će moći telefonom da pozovu „Halo beba” savetovalište i od patronažnih sestra koje su zaposlene u ovom servisu dobiju odgovore na sva pitanja koja se odnose na prve godine bebinog života. Telefonsko savetovalište „Halo beba” od 2007. godine u celini finansira Grad Beograd.\n„Telefonsko savetovalište ‘Halo beba’ je usluga na koju smo posebno ponosni. Grad Beograd podržava rad ovog savetovališta od samog početka njegovog osnivanja 2001. godine, uz podršku UNICEF-a. Ova usluga sada predstavlja i stalnu stavku budžeta Grada. Telefonsko savetovalište i aplikacija „Halo beba” deo su koncepta Beograda kao ‘pametnog grada’ – grada koji lako ponudi rešenje problema svojim građanima. Nastavićemo da osluškujemo potrebe i zahteve roditelja, da unapređujemo postojeće i da razvijamo nove, brze i ‘pametne’ usluge, posebno u ovim izazovnim vremenima kada je podrška roditeljima još potrebnija”, rekao je prof. dr Zoran Radojičić, gradonačelnik Beograda.\nSavetovalištem „Halo beba” rukovodi Gradski zavod za javno zdravlje Beograd, koji kontinuirano unapređuje kvalitet zdravstvene zaštite majke i deteta u Beogradu i Srbiji kroz veću otvorenost zdravstvene službe ka porodici i zajednici.\n„Ova aplikacija predstavlja još jedan iskorak savetovališta ‘Halo beba’, pre svega u pogledu dostupnosti važnih informacija za roditelje u svakom trenutku. Na taj način svi zajedno pružamo veliku podršku mladim roditeljima u periodu kada im je pomoć i te kako potrebna i ostvarujemo naš zajednički cilj, dobro zdravlje i blagostanje najmlađih i njihovih porodica uz podršku, ljubav, bezbedno i stimulativno okruženje”, istakla je prof. dr Dušanka Matijević, direktorka Gradskog zavoda za javno zdravlje Beograd.\nKorisna adresa: unicef.org/srbija\nTagovi: aplikacija, halo beba, UNICEF\n← AOC i Red Bull Racing Esports udružuju snage\nSAS dobio novog generalnog direktora za Adriatic regiju →


OGNJEN PRIBIĆEVIĆ: Talibani donose civilizacijski jaz | Happy BSC portal\nOdluka o napuštanju Avganistana je ispravna, a način odlaska katastrofalan, trebalo bi da svet preko UN insistira da talibani očuvaju minimalni civilizacijski nivo, rekao je danas diplomata Ognjen Pribićević.\nOn je ocenio da je očekivano da Rusija ima stanovište o situaciji u Avganistanu suprotno nemačkom i stavu SAD.\nIstakao je da se u Avganistanu dogodilo propadanje nametnutih modela prvo ruskog u vreme ŠSR-a a zatim sada i modela SAD.\nOcenio je da tako razorena zemlja zahteva veliku međunarodnu pomoći i da se rešenje može pružiti preko afirmisanja uloge Ujedinjenih nacija za šta moraju da budu opredeljeni svetski lideri Bajden, Putin, Džonson, Makron i Si.\n" Veliko je pitanje koliko će lideri imati snage da pomognu toj zemlji, vodeći računa o specifičnosti Avganistana i sadašnjosti koja je katastrofalna", rekao je on.\nPribićević je upozorio na civilizacijski jaz koji donose talibani i ocenio da su jedino UN merodavne i mogu da insistiraju da se to društvo dovede u sklad sa nekim međunarodnim normama.\nNaglasio je da neki minimum ljudskih prava mora postojati i u talibanskom Avganistanu, te da o tom civilizacijskom pitanju ne mogu odlučivati ni SAD, ni Rusija, ni Britanija, nego samo UN.\n"Na žalost mislim da se to neće ostvariti da UN dobiju prostor", rekao je on.\nDodao je da je katastrofalno povlačenje donelo enormnu štetu ugledu Zapada i pogotovu SAD.\nIstakao je da to nije odgovornost samo bezbednosnih službi nego i nedostatak strateškog razmišljanja u svetu oslonjenom na tehnološki napredak.\n" Ljudi koje treba da brinu, nije briga o ovakvim stvarima, ne razmišljaju o posledicama, i onda imamo katastrofalne slike sa aerodroma koje ceo svet gleda", rekao je on.\nDodao je da na tviteru i fejsbuku nema strateškog razmišljanja.\n"Neophodno je sedeti u kabinetu, baviti se problemima, razmišljati i ići po Avganistanu, Iraku, Siriji i pitati ljude šta žele i kako to da se ostvari", rekao je on.


Odlično su se pokazale naše devojke na startu šampionata, deklasirale su najpre Kinu (43:23), pa onda Kamerun (34:21) u Lajpcigu, i kako su same rekle, za njih tek sada počinje SP.\nU utorak će se sastati sa domaćinom Nemačkom od 18 časova i taj duel 3. kola bi mogao mnogo da odluči o vrhu tabele.\nNemice su posle trijumfa nad Kamerunom, u drugom kolu posle velike borbe pobedile Južnu Koreju sa 23:18 i imaju četiri boda, kao i lider grupe Srbija.\nKoreja je sada treća sa pobedim i porazom, a isti učinak ima i Holandija koja je u nedelju demolirala Kinu sa 40:15.\nJasno je da Kamerun i Kina nemaju šta da traže u ovoj konkurenciji i da će preostale četiri reprezentacije proći u drugu fazu, samo je pitanje sa koje pozicije.


Prema “Leks Agrokoru” povjerenik je dužan da sastavi tabelu potraživanja i naznači da li pojedino potraživanje priznaje ili osporava.\nObjavljivanje ovih podataka važno je zbog visine dugova, a posebno će biti zanimljivo koliko je potraživanja osporeno.\n“Pogotovo zbog toga što je najavljena mogućnost da se ruskoj Sberbanci ospori dio potraživanja, jer je pokrenula niz sporova i pokušava se naplatiti u inostranstvu”, prenose hrvatski mediji i navode da će biti interesantno kako će biti prikazana potraživanja onih kojima su već isplaćeni stari dugovi.\nNa osnovu priznatih potraživanja trebalo bi da bude formirana stalna komisija povjerilaca.\nLondonski sud je nakon plaćanja kaucije pustio nedavno na slobodu odbjeglog vlasnika koncerna “Agrokor” Ivicu Todorića, koji je osumnjičen za milionske pronevjere u “Agrokoru”.\nPrema odluci tog suda, Todoriću, koji se predao londonskoj policiji, oduzet je pasoš, mora da nosi elektronsku narukvicu i pojavi se na narednom ročištu zakazanom za 2018. godinu.\nSlovenački portal “Siol” juče je objavio da je Todorić nezakonito prisvojio 173 miliona evra dobiti u periodu između 2006. i 2017. godine, kako se navodi u krivičnoj prijavi zagrebačkog Županijskog državnog tužilaštva. Srna


SAVEZ ZA SRBIJU U BORU: Vratiti građanima nacionalne resurse prodate po preniskoj ceni – Balkanekspresrb.rs\nLideri Saveza za Srbiju poručili su na skupu u Boru da će po dolasku na vlast nacionalizovati i vratiti građanima rudna bogatstva, vodu i zemljište koji su prodati po nižoj ceni podmićivanjem ljudi na vlasti.\nOni su poručili da strane investicije treba da donesu tehnologije i znanje, a ne da dobijaju ogromne državne subvencije, a radnicima isplaćuju bedne plate.\nSkup je održan ispred Doma kulture u Boru, jer lokalna vlast nije dozvolila korišćenje sale te javne ustanove za tribinu Saveza za Srbiju. Ovi učestali pokušaji sprečavanja tribina Saveza za Srbiju samo pokazuju da vlast sve više guši slobodno političko delovanje i da se protiv toga moramo još jače boriti.\n„Nacionalizacija neće biti otimačina, nego ćemo doneti zakon u skladu sa svim evropskim i svetskim standardima. Kupcima će biti vraćeno sve što su platili i nadoknađeno sve što su uložili. Novac koji su dali sa strane da bi dobili niže cene moraće da traže od onih kojima su ga dali, a ne od nas“, rekao je jedan od osnivača Saveza Dragan Đilas.\nĐilas je istakao i da će svaka televizija sa nacionalnom frekvencijom koja, poput Pinka, širi govor mržnje, huška ljude jedne na druge i neobjektivno informiše građane, po promeni vlasti izgubiti nacionalnu frekvenciju, koja je, kako je istakao, nacionalno dobro kao što su i rude, voda i zemljište.\nPredsednik Dveri Boško Obradović rekao je da je među najvažnijim ciljevima Saveza za Srbiju, pored sprečavanja pljačke prirodnih bogatstava, i sprečavanje priznavanja Kosova i Metohije kao nezavisne države i članstva samoproglašenog Kosova u UN.\n„Važno je pokazati zube ovoj vlasti. To su najobičnije političke kukavice i povući će se uvek kada im se suprotstavimo i imamo šansu da ih pobedimo. Naš cilj je rušenje naprednjačke vlasti i uspostavljanje vlade koja će se za godinu dana uvesti red i raspisati slobodne izbore. U toj vladi neće biti niko od lidera Saveza“, rekao je Obradović.\nPotpredsednik Narodne stranke Nikola Jovanović rekao je da naprednjački režim vodi državu tako da najviše koristi imaju stranci na račun građana Srbije i da je Aleksandru Vučiću „narod dobar, ali narod u Dortmundu, Berlinu, Ljubljani, Tirolu i Minhenu“.\n„Svuda mu je narod dobar, samo u Srbiji ne valja. Mi nismo protiv stranog kapitala, ali stranci bi Srbiji trebalo da donesu nove tehnologije i znanje, a ne da dolaze na ostavinsku raspravu i rasprodaju koju je raspisao SNS. Moramo da razvijamo istočnu Srbiju, privredu i poljoprivredu i da gradimo pruge, a ne da tajkuni stavljaju naše najlepše reke u cevi i prave mini hidrocentrale koje služe za pranje novca“, rekao je Jovanović.\nPredsednik Levice Srbije Borko Stefanović rekao je da će RTB Bor „ponovo biti naš“ i da Savez za Srbiju donosi pobedu i pravdu i bori se protiv naprednjačke rasprodaje, prodaje i predaje.\n„Kineska državna kompanija koja je kupila RTB Bor planira da otpusti veliki broj ljudi, koji sada strahuju da li će zadržati posao i kolika će im biti plata. To je naprednjački režim doneo Srbiji i to nudi građanima. Poručujemo im iz Bora, sada privatnog i zarobljenog grada, da ćemo ih pobediti mnogo brže nego što se nadaju“, rekao je Stefanović.\nZamenik predsednika Demokratske stranke Saša Paunović naveo je da je SNS zabranio drugačije mišljenje i uspostavio sistem monopola u kojem se nekolicina ljudi na vlasti bogati, dok ostali žive u siromaštvu, a da će Savez za Srbiju vratiti narodu slobodu, pravdu i fer izbore.\nPredsednik Udruženih sindikata Srbije „Sloga“ Željko Veselinović rekao je da je privatizacija RTB Bora jedna od najvećih pljački u istoriji Srbije, koju je sprovela srpska vlast tako što je omogućila da rudnik bude prodat po pet puta nižoj ceni od realne.\nPredsednik Zajedno za Srbiju i gradonačelnik Šapca Nebojša Zelenović rekao je da bi u Boru i u ostalim gradovima trebalo omogućiti građanima da na referendumima odluče kako će se trošiti njihov novac koji daju za porez na imovinu, što je dalo dobre rezultate u Šapcu.♦


12:00 Central European Time: Beograd, Berlin, Pariz\n06:00 Eastern Time: Njujork, Boston, Majami\n03:00 Pacific Time: San Francisko, Los Anđeles, Sijetl\n18:00 China Standard Time: Peking, Šangaj, Singapur\nCEO Brajan Armstrong lako može postati „Ilon Mask kriptovaluta”.\nCoinbase je prva kompanija potpuno posvećena kriptovalutama koja će izaći na američku berzu, i već se spekuliše sa vrtoglavim vrednostima cene akcija, kako prenosi TechCrunch.\nNasdaq je izdao kompaniji referentnu cenu od 250 dolara po deonici. Prema procenama cena akcija u privatnoj trgovini tokom prošle godine, vrednost kompanije u gornjem opsegu Financial Times procenjuje na oko 75 milijardi, a može premašiti i 100 milijardi kada se uračunaju sve vrste akcija.\nMeđutim, istovremeno je skočila i implicitna valuacija kompanije, i trenutno iznosi preko 151 milijardu, što je više od tržišnog kapitala klasičnih finansijskih institucija poput Morgan Stanley, Lloyds, Goldman Sachs, i preko sedam puta više od uglednih bankarskih kuća poput Societe Generale koje su starije od jednog veka:\nKako je pokazao izveštaj kompanije za prvi kvartal ove godine, obim poslovanja iznosio je oko 335 milijardi dolara (što je preko 1,5 puta više nego za čitavu 2020.), a broj korisnika se samo u ovom kvartalu popeo sa 2,8 na 6,1 milion.\nIako su brojni akteri u industriji skeptični povodom profita kompanije, jasno je da Coinbase istovremeno podstiče bum kriptovaluta, ali i da svojim delanjem utiče na ostatak tržišta. Mnogi sada ne trguju kriptovalutama čekajući da vide šta će se dogoditi sa kompanijom, zbog čega raste vrednost kako tih kriptovaluta, tako i najpoznatije kompanije koja njima trguje.\nZbog ugleda i moći koju kompanija ima u kripto zajednici, očekuje se da vrednost poraste bez obzira na to za koliko se konkretno plasira na berzi. Imajući i to u vidu, osnivač Coinbase-a Brajan Armstrong lako može postati „Ilon Mask kriptovaluta”.\nSve navedeno jasno ukazuje da se Coinbase pozicionirao kao ključna finansijska institucija u domenu kriptovaluta, čiji postupci mogu imati dalekosežne posledice na čitav kripto ekosistem. Iako kompanija možda ne odgovara opisu klasične bankarske kuće, odluke koje donosi mogu imati slične globalne posledice kao i odluke neke velike centralne banke.


Sanja objasnio svoj dolazak u Benevento • CG-Fudbal\nPočetna Evropski fudbal Sanja objasnio svoj dolazak u Benevento\nSanja objasnio svoj dolazak u Benevento\n3 Feb 2018. 19:30\nBivši fudbaler Arsenala, Mančester sitija i nekadašnji reprezentativac Francuske, Bakari Sanja, danas je i zvanično potpisao ugovor sa italijanskim prvoligašem, Beneventom.\nBakari Sanja, koji je slobodan fudbaler otkako mu je istekao ugovor sa Mančester sitijem u junu 2017. godine, potpisao je šestomjesečni ugovor, uz mogućnost produžetka saradnje na još godinu dana, sa Beneventom, posljednjeplasiranom ekipom Serije A.\n– U posljednjih nekoliko mjeseci imao sam nekoliko ponuda od klubova iz jakih liga poput Engleske, Španije, Francuske, Turske, MLS lige, kao i iz Italije. Ipak, ti klubovi nisu bili pravi izbor ni za mene, ni za moju porodicu. Dolazak u Benevento nikako nije bio zbog finansijskih aspekata. Mogao sam otići negdje drugo, gdje bi finansije bile bolje. Ono što mi je Benevento ponudio jeste da reprezentujem autsajdera i klub čija je priča jedna od najljepših, rekao je Sanja na početku.\nOsvrnuo se i na to da je fudbal postao biznis.\n– U eri gdje je fudbal postao više od biznisa u većini klubova, umjesto da se bazira na sam sport. Benevento prestavlja srce i dušu onoga što bi fudbal trebalo i da predstavlja. Strast, srce, nadu, radost i ljubav. To je osnova i mog života, dodao je Bakari Sanja italijanskim medijima.\nPRETHODNORemi Čukaričkog, nastupila dva Crnogorca\nNext articleZvezda uputila apel medijima


Vinči i Erani odbranile titulu na AO — Викиновости\nVinči i Erani odbranile titulu na AO\nSara Erani i Roberta Vinči\nMelburn/ Australija (Beta) - Prvi nosioci, Italijanke Roberta Vinči i Sara Erani odbranile su u petak titulu na Otvorenom prvenstvu Australije u Melburnu, pošto su pobedile Ruskinje Ekatarinu Makarovu i Elenu Vesninu sa 2:1 u setovima (6:4, 3:6, 7:5).\nErani i Vinči su prvi ženski dubl koji je odbranio titulu na Australijan openu od 2010. godine, kada je to pošlo za rukom sestrama Venus i Sereni Vilijams.\nČetvorostruke osvajačice grend slem turnira su do pobede došle za nešto više od dva sata igre. U prvom setu su napravile brejk više i povele, ali su treći nosioci, Makarova i Vesnina u drugom uspele da se vrate i izjednače.\nU trećem setu, koji je trajao skoro sat vremena, Ruskinje su povele sa 5:2, ali su Vinči i Erani nakon toga popravile igru u svojim servis gemovima, tri puta uzastopno oduzele servis protivnici i posle druge meč lopte pobedile.\n„Vinči i Erani osvojile odbranile titulu” Novinska agencija Beta, 24. јануар 2014. (srpski)\nPreuzeto iz „https://sr.wikinews.org/w/index.php?title=Винчи_и_Ерани_одбраниле_титулу_na_AO&oldid=3136907”\nOva stranica je poslednji put uređena na datum 24. januar 2014. u 17:42 č.


Kako Amerika pokušava da utiče na izbore u Rusiji - 29.01.2018, Sputnik Srbija\nPres-sekretar predsednika Rusije Dmitrij Peskov smatra da je takozvani američki „izveštaj o Kremlju“ pokušaj da se izvrši uticaj na izbore za predsednika... 29.01.2018, Sputnik Srbija\nvesti, svet, vladimir putin, dmitrij peskov\n© Sputnik / Kirill Kalinikov / Uđi u foto-galerijuPogled na Kremlj\nPres-sekretar predsednika Rusije Dmitrij Peskov smatra da je takozvani američki „izveštaj o Kremlju“ pokušaj da se izvrši uticaj na izbore za predsednika Rusije, ali da, po njegovom mišljenju, nikakvog uticaja neće biti.\n29 Januar 2018, 09:55\n„Mi zaista smatramo da je to direktan i očigledan pokušaj da se nešto uradi uoči izbora kako bi se uticalo na njih“, rekao je predstavnik Kremlja novinarima, komentarišući takozvani „izveštaj Kremlja“.\n„Mi se s tim ne slažemo, i ubeđeni smo da neće biti nikakvog uticaja“, naglasio je Peskov.\nPrema njegovom mišljenju, „samo objavljivanje spiska ne znači ništa, dokument nije još jedan talas sankcija“.\n„Naravno, potrebno je pogledati i analizirati kakve akcije će uslediti nakon objavljivanja. Sve to će se analizirati u Moskvi kako bi se, u svakom slučaju, i naši interesi i interesi naših kompanija osigurali na maksimalan način“, obećao je predstavnik Kremlja.\nAmerička administracija će danas, kako se očekuje, predstaviti Kongresu takozvani izveštaj o Kremlju — spisak zvaničnih lica, političara i uspešnih biznismena sa analizom njihove povezanosti sa ruskim vlastima. Na osnovu njega će Vašington doneti odluku o novim sankcijama, kako protiv fizičkih tako i protiv kompanija iz energetskog, vojnog i finansijskog sektora, kao i prema specijalnim službama.


JKP Vodoovd Užice je saopštio da će vode u utorak neće biti u Sinđelićevoj ulici i delu Krcunove (potrošači na kraju ulice) i Ustaničke(potrošači na početku ulice). Vode neće biti od 8 do 15 sati, ...\nchat_bubble0 Comment visibility947 Pregleda\nU nedelju 29. novembra 2020. godine, u organizaciji Odbora Vlade Republike Srbije za negovanje tradicija oslobodilačkih ratova Srbije, Grada Užica i Narodnog muzeja Užice obeležena je 79. godišnjica bitke na Kadinjači, u kojoj su tri ...\nParlić: Borba za obolelu decu je ujedinila i okupila građane širom zemlje i iznad je svake politike! Predsednik Gradskog odbora Narodne stranke Užice Ivana Parlić je pozdravila odluku gradskog rukovodstva Užica da novac namenjen ...\nZdravstveni centar Užice je saopštio da je u Opštoj bolnici u Užicu hospitalizovano 129 pacijenata, pozitivnih ili sumnjivih na kovid-19. Na intenzivnoj nezi su 24 pacijenta, od kojih je osam na respiratoru. U kovid bolnici u Krčagovu ...\nPetar Rankovic нов 29\nNaša zemlja se poslednjih godina intenzivno suočava sa trendom masovnog iseljavanja mladih u inostranstvo. Prema rezultatima poslednjeg popisa, 179.000 ljudi je otišlo iz zemlje u periodu od 2002. do 2011. godine, prosečne starosti 29 godina. ...\nchat_bubble0 Comment visibility1720 Pregleda\nGrad Užice opredeliće 40 miliona dinara za javni konkurs kako bi i sledeće godine podržao domaćinstva u Užicu koja nameravaju da primene mere energetske efikasnosti na kućama, najavio je gradski većnik Miodrag Petković predstavljajući nacrt ...\nNa 5. sednici Skupštine grada, pred užičkim odbornicima bio je izveštaj o trenutnoj epidemiološkoj situaciji sa KOVID-om 19. U njemu su sadržani svi podaci o epidemiološkoj situaciji na teritoriji grada, preduzetim merama, stepenu iskorišćenosti zdravstvenih ...


23. mart 2021. Učesnici sastanka\nJovan Palalić na početku sastanka istakao je odnos dve zemlje pre svega prijateljski, što dokazuje i broj od 96 narodnih poslanika koji čine Poslaničku grupu prijateljstva, ali koji se dokazao i solidarnošću dveju zemalja pokazane tokom svetske krize izazvane COVID-om 19. Predsednik PGP-a naveo je da dve zemlje imaju visok stepen razumevanja i podrške, koju je Italija jasno pokazala po pitanju pozicije Republike Srbije ka pristupanju u Evropskoj uniji, ali i kada su u pitanju parlamentarna saradnja i saradnja vlada ove dve države. Dodao je i to da ekonomska saradnja iz godine u godinu raste i jača i izrazio je nadu da će se ojačati i regionalna saradnja između gradova i opština Italije i Srbije, te da je Poslanička grupa prijateljstva sa Italijom pravo mesto za takvu vrstu razgovora, s obzirom na činjenicu da je veliki broj narodnih poslanika iz različitih gradova Republike Srbije.\nLo Kaš se na početku sastanka zahvalio na prilici da narodnim poslanicima predstavi dosadašnju saradnju dve zemlje u velikom broju oblasti i istakao da je ovaj sastanak dokaz iskrenog i čvrstog prijateljstva. Takvo prijateljstvo je dokazano, kako je rekao i solidarnošću u teškim trenucima u kriznim situacijama obe zemlje u borbi sa pandemijom, kroz nesebično deljenje pomoći u vidu medicinske opreme, ali i medicinskih timova koji su radili zajedno u lečenju obolelih od korona virusa. Naveo je da medicinski tim koji je u avgustu prošle godine, došao iz Italije da pomogne kolegama u Srbiji, istakao da Srbija može da se pohvali visokim kvalitetom rada medicinskog osoblja i njihovom stručnošću. Iskoristio je priliku da čestita Srbiji na pozitivnoj kampanji vakcinacije koja je u procesu sprovođenja i zahvalio se na potezu srpske Vlade i ponudi vakcinacije italijanskog diplomatskog kora, koja je velikodušno prihvaćena. Na tu temu ambasador je govorio i o digitalnom zelenom sertifikatu, koji će za cilj imati slobodno kretanje građana unutar Evropske unije, ali i građana iz zemalja koji nisu članice, i čija je uloga čisto tehničke prirode, a ne diskriminatorne kako se spekuliše.\nAmbasador je naveo da stub strateškog partnerstva čine vlade dve zemlje, na kom se intenzivno radi, što se potkrepljuje nizom bilateralnih poseta i da je jedna takva poseta u pripremi, a susret će biti organizovan između premijera Italije Maria Draga i ministra spoljnih poslova Srbije Nikole Selakovića. Na tu temu, zamenik ambasadora Đuzepe Ćirilo najavio je da će tokom posete Nikole Selakovića Rimu biti potpisan sporazum o razumevanju i sporazum koji se odnosi na članove porodičnog domaćinstva diplomatskog kora.\nKao drugi stub saradnje ambasador je naveo ekonomiju, koja ima značajnu ulogu, s obzirom da italijanska preduzeća u Srbiji zapošljavaju oko 30 000 ljudi. Dodao je i to da je ekonomska razmena dve zemlje dostigla cifru od 4 milijarde evra, i da su se, pored situacije izazvane pandemojom, održali makroekonomski uslovi, a BDP Srbije nije opao, što za Italiju predstavlja sve važnije tržište. Zamenik ambasadora istakao je da sve konkurentnije tržište podstiče i nove sektore razvoja, koje opet širi prostor za saradnju.\nAmbasador je govorio i o ponovnom uspostavljanju direktnih avionskih letova, koji su redukovani zbog pandemije, i koji će se za početak odvijati na relaciji Beograd-Rim. Takođe, podvukao je da je Italija sprovodila proceduru od izuzeća samoizolacije za hitne slučajeve putnicima za Italiju iz Srbije.\nKao treći stub izuzetnih odnosa, Karlo Lo Kaš izdvojio je kulturu i dao reč direktoru Italijanskog Instituta za kulturu Robertu Činkoti. On je naveo da je saradnja u ovoj oblasti plodotvorna. Naveo je da su kursevi i veliki broj kulturnih manifestacija prebačeni na „on line“ pristup, ali da to nije umanjilo broj građana u Srbiji koji se zanimaju za italijansku kulturu. Istakao je činjenicu da 800 studenata na univerzitetima u Srbiji proučava italijanski jezik, a da se broj onih koji pohađaju kurseve italijanskog jezika kreće između 30 i 40 000. Naveo je novčana sredstva za katedre i predavače dostavlja i Ministarstvo spoljnih poslova Italije, a da se u Srbiji može naći i veliki broj knjiga prevedenih italijanskih pisaca. Dodao je i to da Italija ove godine slavi 700 godina od smrti Dantea Aligijerija, oca italijanskog jezika i da će povodom tog događaja u Institutu biti organizovani brojni sadržaji.\nZa kraj sastanka ostavljene su dve političke teme, pregovarački proces Republike Srbije sa Evropskom unijom i dijalog Beograda i Prištine. Ambasador je istakao da je Italija uvek otvoreno podržavala pristupanje Srbije Evropskoj uniji, a da kada je u pitanju dijalog Srbija predstavlja faktor stabilnosti u regionu. Prvi sekretar ambasade Federika Katoi, navela je da iako Srbija nije otvorila ni jedno poglavlje prethodne godine, zbog vanrednih situacija, fokus mora ostati na oblasti vladavine prava, pogotovo u oblasti pravosuđa i medija, kao i reformi koje će pratiti ove oblasti. Ambasador je dodao da su reforme neophodne, što podrazumeva pregovarački proces, gde obe strane moraju učiniti dodatni napor.\nNarodni poslanici, članovi Poslaničke grupe prijateljstva u daljem razgovoru, zahvalili su se Italiji na podršci na putu evropskih integracija, ističući da Narodna skupština radi u interesu svojih građana i želi stabilnost regiona. Povodom pokrenutog pitanja dijaloga i Beograda i Prištine, istakli su da se ne sme zaboraviti da je Srbija je u dijalogu ispunila sve što je briselskim sporazumom dogovoreno, dok druga strana po tom pitanju nije uradila gotovo ništa.


HP Aruba | LS Data Mobilni računari\nGodine koje su pred nama donose eksponencijalni rast u oblasti WiFi pristupa, rast koji se meri brojevima koje niko nije očekivao. To će dovesti do ogromnog povećanja saobraćaja, pritisak na WiFi segment postaće tako veliki da neće biti ni sličan onome što je danas aktuelno.\nIsprobajte koliko daleko Vas može odvesti optimalno projektovana bežična mreža, koja koristi elemente namenjene profesionalnoj upotrebi.\nHP Aruba nudi vrlo fleksibilna rešenja koja pokrivaju sve scenarije rada, od jednostavnih instant klastera do složenih mreža koje administriraju kontroleri različitih nivoa kompleksnosti. Pored toga sa svojom interkompatibilnošću Aruba omogućava da WiFi mrežu gradite u skladu sa potrebama, unapređujući njene performanse i složenost prema trenutnim zahtevima.\nUkoliko se nalazite u početnoj fazi projektovanja mreže evo jednostavnog upitnika koji će vas pravilno usmeriti ka konkretnim modelima koji zadovoljavaju vaše potrebe:\nSada kao deo HP familije Aruba WiFi oprema postaje jedinstven ekosistem sa široko rasprostranjenom HP mrežnom opremom koja se i do sada pokazala kao izuzetno pouzdana i kvalitetna, postavljajući svojevrsne standardne kvaliteta kada govorimo o ovoj vrsti uređaja.


Izvor: SrbijaDanas.com, 12.Jun.2021, 13:40\nLažna država obeležava 22 godine od ulaska NATO snaga na KiM\nPremijer privremenih institucija Aljbin Kurti ponovio je danas u selu Poklek kod Glogovca, gde Priština obeležava dan kada su pre 22 godine na Kosovo i Metohiju ušle NATO snage, da Kosovo treba da podnese tužbu protiv Srbije za navodni genocid.\nKurti kaže da su ljudi na Kosovu preživeli, kako tvrdi, "ubilačku srpsku državnu kampanju" >> Pročitaj celu vest na sajtu SrbijaDanas.com << i da o tome "moraju da svedoče pred svetom", prenela je Koha.\nPrema njegovim rečima, Srbijom i dalje upravljaju ljudi koji su bili ministri i visoki zvaničnici u vreme kada su, kako se izrazio, "vršeni i naređivani masakri".\nKurti je rekao da oni danas više "ne mogu da dođu da nas napadnu i ubiju", ali da se drže "svojih snova" i da "neobuzdano ulažu u moderno naoružanje, kupujući oružje od Rusije, Belorusije i drugih".\nRadio Televizija Vojvodine: Petković: Kurti poslednji ima pravo da optužuje za genocid


Posrednik za bezbednost!\nCentar radi 24 časa neprekidno i opremljen je vrhunskim sistemima za nadzor alarmnih uređaja koji se primenjuju u svetu. Sva komunikacija koju Centar ima sa bilo kojim alarmnim sistemom u sistemu PROTEKTOR SM je višestruko zaštićena (šifrovana) i može se odvijati samo po strogo definisanom protokolu. Prilikom komunikacije se tačno zna ko sa kim i pod kojim uslovima i ovlašćenjima (koja određuje korisnik) vrši komunikaciju, nakon čega se vrši memorisanje svih postupaka i podataka sa podacima o operateru koji stupa u vezu sa alarmnim sistemom.\nPrema vrsti alarma Centar stupa u vezu sa dezurnom službom MUP-a, vatrogasnom brigadom, poziva Hitnu medicinsku pomoć, obaveštava vlasnika ili korisnika itd. Centar prema definisanim zahtevima može da vrši periodičnu kontrolu svakog alarmnog sistema za koji je od strane vlasnika ovlašćen (to vlasnik definiše potpisom i programiranjem svog alarmnog sistema i dodelom šifre za očitavanje ispravnosti sistema).\nSva aktivnost Centra se višestruko registruje, a vlasnik o svakoj aktivnosti Centra dobija pismeni izveštaj.\nPosebno naglašavamo mogućnost da Centar kontroliše alarmni sistem i u vreme dužeg odsustvovanja vlasnika. Za lica kojima je potrebna stalna nega Centar može da primi poziv za hitnu medicinsku pomoć i po potrebi pošalje i svoju ekipu sa terenskim lekarem po prijemu poziva.\nCentar pruža i stalnu tehničku pomoć svojim korisnicima u slučaju da im je potreban savet stručnjaka ili konkretna pomoć na terenu.\nCopyright © 2011 PROTEKTOR SM - Design & code by NO SOLUTIONS


Vlado Đajić ispratio Mirka Stanetića\nNovoimenovani vršilac dužnosti generalnog direktora Univerzitetskog kliničkog centra /UKC/ Republike Srpske Vlado Đajić rekao je danas u Banjaluci da će se truditi da ova zdravstvena ustanova bude ravnopravna ili čak bolja od sličnih zdravstvenih centara u regiji.\nĐajić, koji je na direktorskoj poziciji zamijenio dosadašnjeg prvog čovjeka UKC-a Mirka Stanetića, rekao je da će svi pacijenti u toj zdravstvenoj ustanovi biti ravnopravni i dobro došli.\n"Trudićemo se da razvijemo i unaprijedimo organizaciju. Radićemo i na podizanju kvaliteta usluga, prostora, opreme, kadra, kao i na poboljšanju kontrole rada", poručio je Đajić.\nOn je dodao da će se boriti za poboljšanje statusa, ugleda i dostojanstva ljekara i zdravstvenih radnika UKC-a.\n"Radimo analizu i pravimo plan za dalje rukovođenje UKC-om i računamo na sve zaposlene. U svom radu očekujemo podršku resornog ministarstva i korektnu saradnju s medijima", naveo je Đajić.\nDosadašnji direktor UKC-a Mirko Stanetić rekao je da su uspjesi UKC-a Srpske nedvosmileni, te da je lani bilo 65.000 hospitalizovanih pacijenata, a kroz ambulante je pruženo milion usluga.\n"Projekat rekonstrukcije je priroritet i lično ne vidim alternativu UKC-u. Svim zaposlenima, poslovodstvu i kolegi Đajiću želim svako dobro, napredak i sreću, jer UKC, kao stub zdravstvenog sistema Srpske, čekaju ozbiljni poduhvati i u smislu organizacije i reformi u zdravstvu", naglasio je Stanetić.\nOn je dodao da smanjen priliv sredstava u Fond zdravstvenog osiguranja direktno utiče i na UKC, koji u okviru bolničkog sektora pruža 40 odsto zdravstvenih usluga, a dobija 32 odsto novca.\n"Od ukupnih rashoda mi smo manje od 50 odsto trošili za plate što je veliki uspjeh. Napravili smo prosječnu dužinu liječenja od pet dana što je ravno evropskim standardima", rekao je Stanetić na konferenciji za novinare tokom primopredaje dužnosti u UKC-u Srpske.\nVlado Đajić radi u UKC-u Srpske od 1995. godine, specijalista je neurologije, te šef Katedre za neurologiju Medicinskog fakulteta u Banjaluci.\nBio je šef Odjeljenja za cerebrovaskularne bolesti sa opštom neurologijom i član je Udruženja neurologa Srpske, Društva doktora Srpske i upravnog odbora Međunarodnog udruženja naučnih radnika - AIS.\nAutor je i koautor preko 60 originalnih naučnih radova objavljenih u časopisima međunarodnog i nacionalnog značaja, zbornicima radova sa međunarodnih i nacionalnih naučnih skupova, kao i sedam knjiga.\nTokom 2016. godine napisao je dvije knjige o prevenciji nastanka moždanog udara - "Asimptomatska karotidna bolest" i "Funkcionalna anatomija, dijagnostika i terapija krvnih sudova vrata i glave"“.


KOŠARAC I DEDIĆ O SARADNjI I PRIORITETNIM ZADACIMA | SRNA\nKOŠARAC I DEDIĆ O SARADNjI I PRIORITETNIM ZADACIMA\nSARAJEVO, 23. JANUARA /SRNA/ - Ministar spoljne trgovine i ekonomskih odnosa u Savjetu ministara Staša Košarac najavio je tokom susreta sa ministrom poljoprivrede, vodoprivrede i šumarstva Federacije BiH /FBiH/ Šemsudinom Dedićem da će u februaru organizovati sastanak sa entitetskim ministrima na kojem će biti razmatrana grupa prioritetnih zadataka.\nU saopštenju Ministarstva spoljne trgovine i ekonomskih odnosa navodi se da će na tom sastanku biti određena konkretna zaduženja, ne samo radnim grupama, nego i saradnicima u sektorima i oblastima u sastavu ministarstava.\nKošarac i Dedić postigli su punu saglasnost o grupi prioritetnih zadataka na čijoj implementaciji treba da rade Ministarstvo spoljne trgovine i ekonomskih odnosa BiH, nadležna ministarstva iz Republike Srpske i FBiH, te nadležna odjeljenja Brčko distrikta, uvažavajući ustavne i zakonske nadležnosti.\nDelegacija federalnog Ministarstva poljoprivrede, vodoprivrede i šumarstva informisala je Košarca o ključnim problemima i otvorenim pitanjima, te izrazila podršku nastojanjima Ministarstva spoljne trgovine i ekonomskih odnosa i resornog ministra u afirmaciji otvorenog dijaloga i modela visokog stepena usaglašavanja stavova institucija Republike Srpske, Federacije BiH i Brčko distrikta.\nNa sastanku je konstatovano da je jedno od ključnih pitanja način organizacije povlačenja sredstava iz IPARD programa, kao važnog mehanizma pomoći za poljoprivredne proizvođače.\nSagovornici su zaključili da to podrazumijeva izmjene i dopune određenih zakonskih rješenja koje moraju biti zasnovane na realnim osnovama i usaglašenosti svih nivoa vlasti u BiH.\nKošarac je rekao da je donio odluku o formiranju radnih grupa u kojima će učestvovati predstavnici Ministarstva, nadležnih entitetskih ministarstava i odjeljenja Brčko distrikta koje će raditi na određenim normativnim aktima.\nSagovornici su se saglasili da je to dobar model za saradnju.


JKP Doljevac pozvao građane da na vreme izmire dugovanja – Radio Koprijan\nhome Ekonomija, Vesti JKP Doljevac pozvao građane da na vreme izmire dugovanja\nJKP Doljevac pozvao građane da na vreme izmire dugovanja\nPosted on 13.11.2019.\nPojedini građani opštine Doljevac i dalje svoja dugovanja ka Javnom komunalnom preduzeću Doljevac ne izmiruju na vreme pa su iz uprave prinuđeni da nakon slanja opomena nesavesne građane i utužuju. Ipak, kako kaže direktor ovog preduzeća Dalibor Stamenković, ohrabruje činjenica da većina građana je, nakon dobijanja opomene, iskoristila mogućnost reprograma dugovanja i plaćanja u više mesečnih rata. Nažalost, korisnici usluga koji nisu potpisali reprogram dugovanja, tuženi su, i njihova dugovanja preneta su izvršiteljima na naplatu.\nKomunalci još jednom apeluju na sve dužnike da se potrude da svoje obaveze za iznošenje smeća, održavanje grobalja ili kanalizacione mreže izmire na vreme.\nStamenković je istakao da su tokom septembra i oktobra ove godine slali opomene pred utuženje korisnicima usluga, ali da neki građani i pored opomena nisu izmirili dugovanja, pa su nedavno bili primorani da podnesu tužbe za oko 50 korisnika.\nStamenković dodaje da su primorani da dugovanja građana daju izvršiteljima na naplatu kako ne bi bilo ugroženo funkcionisanje preduzeća.\nOn je i ovog puta apelovao na građane da svoja dugovanja izmiruju na vreme jer nakon slanja opomena početkom decembra utužiće 50 dužnika koji ne izmire obaveze ili ne sklope sporazum o reprogramu duga.


Posao 2.0 – tri izazova prelaska sa rada od kuće na rad sa bilo koje lokacije\nYou are at:Home»Tematska izdanja»Poslovna otpornost»Posao 2.0 – tri izazova prelaska sa rada od kuće na rad sa bilo koje lokacije\nU Poljskoj raste broj co-working prostora koji su otvoreni 24 sata, globalne kompanije, među kojima i Ernst & Young, trajno prelaze na hibridni model rada, a u Nemačkoj je rad od kuće postao zakonsko pravo. Primeri širom sveta pokazuju da je koncept “rada” konačno doživeo odavno neophodnu transformaciju.\nPre samo godinu dana ili nešto više, ovo su bila usputna ćaskanja među zaposlenima koji su sanjali o kraćem vremenu provedenom u prevozu do i od kancelarije, o poslovima koji bi više odgovarali njihovim privatnim životima, o modelu rada koji nije diktiran potrebom da ih šef vidi dok rade. Za najveći broj poslodavaca, rad od kuće je bio tek nešto više od fusnote u ugovorima, kojom se zaposlenima „dozvoljava“ da rade izvan kancelarija, ukoliko ispunjavaju određene kriterijume.\n“Prisilna promena u načinima rada koja se desila 2020. je većim delom bila uspešna i dokazala ono o čemu se dugo govorilo – zaposleni mogu da budu i uspešni i produktivni čak i kada ne obavljaju zadatke u centralizovanim kancelarijama. Hibridni pristup koji radnicima omogućava da rade sa bilo koje lokacije dobija na zamahu i postaje realnost”, kaže Kristine Dahl Steidel, potpredsednica odeljenja za End User Computing kompanije VMware za EMEA region…


PCVesti - U COMTRADE TEHNOLOŠKOM CENTRU SVEČANO OTVORENA IT MANIFESTACIJA FABRIKA ZNANJA\nU COMTRADE TEHNOLOŠKOM CENTRU SVEČANO OTVORENA IT MANIFESTACIJA FABRIKA ZNANJA\nPredsednik Vlade republike Srbije Mirko Cvetković otvorio je u ComTrade tehnološkom centru IT manifestaciju „Fabrika znanja“, koja se održava od 11.-15. maja u organizaciji naše kompanije. Premijer Cvetković je otvarajući ovu petodnevnu manifestaciju o informacionim tehnologijama, izjavio da će Vlada Srbije uprkos krizi nastaviti da ulaže u informacione tehnologije kako bi stvorila uslove za profesionalni razvoj mladih i obrazovanih ljudi.\nVideo izjavu možete pogledati ovde http://www.live-e.tv/video-prilog/etv-11-05-2009/comtrade-fabrika-znanja-premijer-mirko-cvetkovi%C4%87\nFabrika Znanja je edukativno-poslovna IT manifestacija, a kompanija ComTrade Group kao organizator tog događaja, prikazuje domaćoj javnosti u Srbiji potencijale novih tehnologija i poslovnih rešenja. Fabrika znanja okuplja najtalentovanije osnovce, srednjoškolce, studente, poslovne partnere, privrednike i poslovnu elitu, i veliki broj gostiju iz sveta nauke, gde će biti demonstrirana visoko sofisticirana softverska rešenja, kao i rešenja iz oblasti robotike.\nVeselin Jevrosimović, predsednik ComTrade Group ukazao je na to, da je ova manifestacija svojevrsni odgovor na pitanje kako stručnjaci naše kompanije vide Srbiju u 21. veku, kao modernu , visokotehnološku državu sa jasno definisanim ciljem i prioritetima, i sa informatikom kao infrastrikturnom delatnošću. Predstavljajući koncept “Fabrika Znanja”, želimo da pošaljemo poziv svim interesnim grupama da udruže svoje snage na kreiranju okruženja koje stimuliše rast IT industrije i efikasniju primenu IT rešenja i usluga, istakao je Jevrosimović. Potencijala i resurse imamo, jer znanje i ljudi predstavljaju kapital čija vrednost ne može da opadne, zaključio je predsednik kompanije ComTrade Group.\nVideo izjavu možete pogledati ovde http://www.live-e.tv/dogadjaji/comtrade-fabrika-znanja\nSve aktivnosti Fabrike znanja, organizovane su ComTrade tehnološkom centru, na Novom Beogradu (Savski Nasip 7), a zgrada je praktično pretvorena u pravi dvospratni demonstracioni centar, uz veliki broj izloženih računara na kojima se posetiocima prezentuju aktuelni projekati koje razvijamo za potrebe velikih domaćih i svetskih klijenata kao što su HP, YAHOO, Vodafone, Walt Disney i drugi.\nNe manje važan je edukativni aspekt manifestacije, jer tokom prva dva dana okuplja stotine najboljih učenika osnovnih i srednjih škola iz Beograda, Niša, Novog Sada, Lipljana, Kosovske Vitine Kosova Polja, Novog Brda, Kosovske Kamenice. Za sve uzraste dakle, osnovce, srednjoškolce i studente tehničkih i IT fakulteta, organizovana su edukativna IT predavanja, posete automatizovanoj proizvodnoj liniji računara, izložba robotike, kvizovi znanja a pobednike očekuju nagrade kao i mogućnost stipendiranja, prakse i zapošljavanja u našoj kompaniji. Cij je da đaci i studenti osete realno radno okruženje, kao i da steknu predstavu kako izgleda biti IT profesionalac u velikoj kompaniji. Poslednjeg dana Fabrike Znanja 15.maja će se održati i finalno proglašenje pobednika na takmičenju za najbolje mrežno ili mobilno rešenje „Right Click 2009“, uz nagrade za najperspektivnije ideje koje pošalju učesnici mlađi od 26 godina.\nTokom trajanja „Fabrike znanja“, potpisani je Ugovor o donaciji humanitarnoj organizaciji „Naša Srbija“, kao i Ugovori o poslovno tehničkoj saradnji sa Računarskom i Matematičkom gimnazijom iz Beograda, Fakultetom informacionih tehnologija Beograd, Računarskim fakultetom Beograd i Fakultetom tehničkih nauka Novi Sad. Kompanija ComTrade i ubuduće će pomagati obrazovnim institucijama i da postane nastavno naučna baza škola i fakulteta, u cilju obuke i selekcije svojih budućih kadrova. Školama i fakultetima se pruža mogućnost da efikasnije organizuje stručnu praksu i uključe svoje đake i studente osnovnih i poslediplomskih studija u realizaciju realnih projekata, čime će značajno uticati na podizanje stručnog potencijala svojih đaka i studenata.\nSreda je dan kada će biti najviše reči o metodama uspešnog poslovanja u IT distribuciji, kroz mnoge diskusije I panele, predstavnici ComTrade ce klijentima pružiti korisne savete kako da na najbolji način uspešno prevaziđu teškoće koje nosi finansijska kriza. Tokom poslednja dva dana manifestacije program manifestacije je posvećen projektima u javnom sektoru i integrisanim poslovnim rešenjima u koje ComTrade Group trenutno ulaže najveću količinu materijalnih resursa i ljudskih potencijala. Biće predstavljeni naši projekti: Informacioni sistem Vlade Republike Srbije, Informacioni sistemi u primarnom I sekundarnom zdravstvu, povezivanje Agencije za Privredne Registre sa poreskom upravom, i projekat kontrole deviznog poslovanja za Ministarstvo finansija.\nDetaljnu agendu svih pet dana možete pogledati na www.comtrade.com/fabrikaznanja-agenda/\nPredstavljajući koncept “Fabrika Znanja”, želimo da pošaljemo poziv svim interesnim grupama da udruže svoje snage na kreiranju okruženja koje stimuliše rast IT industrije i efikasniju primenu IT rešenja i usluga. Fabrika Znanja je jedinstven IT događaj u Srbiji po svojoj orijentaciji na pozicioniranje novih tehnologija kao ključnih alata za proširivanje znanja, kompetencija i unapređenje poslovanja. Predavanjima i prezentacijama će prisustvovati odabrani gosti i predstavnici elektronskih i štampanih medija, dok je skup otvoren i za posetioce koji će imati priliku da kupe ComTrade računare uz popust od 10%. Između zakazanih aktivnosti, gosti će imati priliku da se bolje upoznaju sa svojim domaćinima u neformalnom razgovoru.\nNaša kompanija planira da ovu manifestaciju učini tradicionalnom i tako podrži rad mnogih pojedinaca i organizacija koje rade na promociji informacionih tehnologija u Srbiji.\nPregled dana Fabrike znanja možete pogledati ovde http://www.live-e.tv/video-prilog/etv-11-05-2009/comtrade-fabrika-znanja-pregled-prvog-dana\n|Search:Find More About U COMTRADE TEHNOLOŠKOM CENTRU SVEČANO OTVORENA IT MANIFESTACIJA FABRIKA ZNANJA|\nSmislili domene – osvojili gedžete\nOsnivači Fejsbuka obećali da će većinu svog bogatstva dati u dobrotvorne svrhe\nSonijeva nova mini HD kamera od 8.3MP\nDinamička kocka kompanije Fujitsu


Doboj – energetska efikasnost – RTV Doboj\nDoboj – energetska efikasnost\nU dobojskoj Bolnici svečano je obilježen završetak projekta povećanja energetske efikasnosti u ovoj zdravstvenoj ustanovi,te su potpisana još dva sporazuma između Razvojnog programa UN (UNDP-a),Ministarstva za prostorno uređenje i ekologiju RS i Fonda za zaštitu životne sredine i energetske efikasnosti RS.\nKroz UNDP projekat „Zeleni ekonomski razvoj“i druge njihove projekte, podrškom Ambasadom Kraljevine Švedske, međunarodnih institucija i Vlade Srpske,te domaćih izvora finansiranja u Bolnicu u Doboju u posljednje tri godine uloženo je 1.3 miliona KM.\n-Rekonstruisali smo sve sanitarne čvorove,zamijenili prozore, zamijenili veći dio fasade na glavnom objektu,izbacili iz upotrebe mazut u vešeraju i rekonstruisali skladišta hrane,izjavio je direktor ove zdravstvene ustanove u Doboju Vlado Đurđević,koji je dodao da je u toku rekonstrukcija svih hirurških sala,te da u ovoj godini namjeravaju zamjenu energenta u kotlovnici.\nResorno ministarstvo RS implementira projekt energetske efikasnosti u sklopu koga će energetski opremiti 31 objekat iz oblasti školstva i zdravstva.\n-Mi smo kao ministarstvo sa UNDP-om zaključili jedan memorandum čiji je produkt još šest novih objekata,koje ćemo zajedno energetski opremiti,izuzev ovih 31 planiraih iz kreditnih sredstava.To su osnovne škole,studentski centar i Prirodno-matematički fakulte,rekla je ministar za prostorno uređenje i ekologiju RS Srebrenka Golić.\nUNDP i Fond za zaštitu životne sredine potpisali su ugovor o sufinansiranju trogodišnjeg projekta „Zeleni ekonomski razvoj“,ukupne vrijednosti za RS oko 2.7 miliona KM.\n-Kroz sam projekat je namjera da se ove godine u RS urade mjere povećanja energetske efikasnosti u devet javnih objekta prije svega zdravstvenih i obrazovnih institutcija,kazao je direktor Fonda Srđan Todorović.\nVlada Kraljevine Švedske je uložila oko pet miliona KM za realizaciju projekata povećanja energetske efikasnosti u BiH, koje implementira UNDP.\n-Realizacijom projekata se kreiraju nova radna mjesta,ostvaruje se bolja zaštita životne sredine,a i ostvaruju se finansijske uštede,izjavila je u Doboju direktorka švedske Agencije za razvoj i saradnju (SIDA) Mari Bergstrom.\nOvoj svečanoj ceremoniji u dobojskoj Bolnici prisustvovali su još i ministar zdravlja i socijalne zaštite RS Dragan Bogdanić i zamjenik rezidentnog koordinatora UNDP-a u BiH Zahira Virani.\nEvidentirano češće prekoračenje brzine kretanja vozila u naseljenim mjestima


POZIV: Drugi Kongres o zaštiti životinja - Aktuelnosti\nU organizaciji udruženja Animal Rescue Serbia (ARS) u nedelju, 7. oktobra 2018. godine održaće se drugi Kongres o zaštiti životinja u Srbiji. Početak je zakazan za 9 sati u hotelu Radisson Blu, Bulevar Vojvode Mišića, 15, Beograd.\nTom prilikom ću održati predavanje pod nazivom "Položaj ženke u društvu" koje će u vidu pisanog rada biti publikovano u pratećem zborniku.\nPredviđeno je da kongres traje ceo dan, sa dve pauze za kafu i osveženje i pauzom za ručak. Nakon predstavljanja prijavljenih radova, biće organizovane diskusije na teme koje se tiču zaštite i prava životinja, biodiverziteta, odgovornog vlasništva, izgradnje i jačanja kapaciteta u delatnosti spasavanja životinja itd. Pozvane su sve relevantne institucije, registrovana udruženja i organizacije.\nCilj kongresa je povezivanje organizacija i institucija koje se bave ovim temama kao i podizanje svesti o istom, edukacija, informisanje te razvoj strategije o pravcima delovanja i saradnje.\nU nastavku možete pogledati imena predavača i problematiku koju će tim povodom izložiti.\nViše informacija o kongresu možete dobiti putem internet stranica Animal Rescue Serbia (ARS):


Stevanato Group - Soteco\nHome / Materijali za pakovanje / Stevanato Group\nOsnovana 1949.godine, Stevanato Group je najveća privatna kompanija koja se bavi dizajniranjem i proizvodnjom stakla za pakovanje parenteralnih proizvoda za farmaceutsku industriju. Od samog početka, Stevanato Group je samostalno razvijala neophodnu tehnologiju i mašine koji su neophodni da bi se obezbedili visoki standardi kvaliteta, kao i inovacije kroz proizvodni proces.\nGrupacija se sastoji od dve divizije:\nFarmaceutski sistemi: Specijalizovani za ready-to-use staklene kontejnere i kontaktnu ambalažu, od špriceva i ketridža do bočica i ampula. Svi proizvodi su visokog kvaliteta i velike preciznosti za primenu kod opreme za dijagnostiku, farmaciju i medicinu.\nInženjerski sistemi: Specijalizovani za tehnologiju izrade staklenih kontejnera, sistema za kontrolu, sastavljanje, mašine za pakovanje i rešenja za serilizaciju u farmaceutskoj industriji.\nMi smo u potpunosti posvećeni tome da budemo najbolji partner, fokusiran na konačni cilj, kroz istraživanja i isporuku inovativnih rešenja kako bismo podržali uspeh naših klijenata.\nPosebno smo posvećeni kreiranju sistema, procedura i usluga koje će garantovati integritet parenteralne medicine – klučnog faktora u sveobuhvatnom poboljšanju farmaceutske industrije. I tu se ne zaustavljamo!\nNaše kontinuirane inovacije i predstavljanje novih trendova u oblasti staklenih farmaceutskih pakovanja obezbeđuju da proizvodimo najnaprednija rešenja iz godine u godinu. Na taj način poboljšavamo nivo integriteta proizvoda koji može biti garantovan pacijentima i težimo da prevaziđemo očekivanja klijenata.\nU srži Stevanato Group vizije je želja da uvede tehnološke inovacije koje kombinuju staklene farmaceutske proizvode i procese, u sisteme, koji onda garantuju integritet parenteralnih lekova na način koji je bolji od svega što je prethodno postignuto.\nNaša vizija je zasnovana na našim osnovnim vrednostima, od kojih je svaka blisko povezana sa drugima sa ciljem da garantuje harmoničnu interakciju, rezultirajući u vodećoj poziciji koja je ukorenjena u perfekciji:\nPoštovanje i poverenje u svakoga\nSlušati i komunicirati otvoreno i pošteno.


CRSR – Centar za razvoj i saradnju regiona\nTelefon:\t+381 63 443570\nDobrodošli na zvaničnu prezentaciju Centra za razvoj i saradnju regiona\nCRSR je osnovala grupa entuzijasta 2004 godine sa ciljem omogućavanja sastajanja i zajedničkih aktivnosti mladih u opštini Kuršumlija I Topličkom regionu. Prvih godina, aktivnosti održane u Omladinskom Centru I srednim školama su imale su za cilj da omoguće sastajanje mladih posle škole, angažovanje u rekreativnim aktivnostima, neformalnom obrazovanju i učestvovanju u omladinskim aktivnostima.\nPreregistracija organizacije, u skladu sa novim zakonom, je obavljena 2012 godine. Od tada, CRSR je učestvovala aktivno i kao partner na veoma važnim projektima u Topličkom regionu, Srbiji i šire.\nCilj delovanja CRSR je da se široj javnosti približe osnovni principi održivog razvoja, ali i prava i obaveza svih činilaca lokalnog održivog razvoja, životne sredine, poljoprivrede I turizma. Sve aktivnosti CRSR sprovodi kroz implementaciju projekata, promovisanje slobodne razmene informacija o životnoj sredini, poljoprivredi I turizmu, kao i kroz saradnju izmedu nevladinih organizacija, državnih institucija, medija, biznis sektora, naucnih ustanova i svih drugih zainteresovanih strana.\nSveobuhvatni cilj CRSR je unapređenje učešća javnosti u postupcima donošenja i primene propisa u oblasti životne sredine, poljoprivrede I usluga, kao i fasilitacija slobodne razmene informacija između svih učesnika u procesu zaštite životne sredine, poljoprivrede i održivog razvoja.\nPogledajte aktuelne projekte\nOdržana druga radionica na temu boljeg upravljanja vodnim resursima


Izvor: Vostok.rs, 09.Nov.2019, 11:16\nU intervjuu za RT, sirijski predsednik Bašar Asad je rekao da je licemjerje za evropske zemlje da se boje da će Ankara poslati izbeglice u Evropu, a da i dalje sponzorišu terorizam u Siriji.\nSirijski predsednik je ustvrdio da glavna briga za Evropu ne bi trebale biti sirijske izbeglice sa kojima sada turski predsednik Redžep Taip Erdogan preti da će ih pustiti u Evropu, već „stotine hiljada“ džihadista sa kojima se Evropa udružila. "Kako se možete bojati tih nekoliko miliona, većina ih je umerenih i ima malo terorista, dok te teroriste direktno podržavate u desetinama hiljada, a možda stotinama hiljada u Siriji i ne bojite se da će se oni vratiti u vašu zemlju?"\nAsad je rekao da iako može biti nekih ekstremista među onima koji su pobegli iz zemlje razorene ratom, većina izbeglica ne predstavlja nikakvu akutnu pretnju, za razliku od okorelih džihadista koji mogu da se okrenu protiv svojih pokrovitelja. "Recimo da je slanje tih Sirijaca i drugih izbeglica opasno, ali najopasnije za Evropu je podrška teroristima u Siriji, to je najopasniji deo."\nOdnosi između Evrope i Turske idu u dva pravca - oni ga mrze, ali ga žele, rekao je Asad. Napomenuo je da iako EU „mrzi“ turskog lidera, evropske zemlje ne mogu osim da slušaju šta ima da kaže. "Zapravo, odnos između Erdogana i EU ide u dva pravca - mrze ga, ali ga i žele."\nRTS: Asad: EU treba da strahuje od džihadista koje podržava, a ne od izbeglica


Vesti online / Vesti / Ekonomija / Ministar Vujović: Ovo u EPS nije normalno\nNešto je trulo u Elektroprivredi Srbije...\n- Nije pala proizvodnja u prvom tromesečju jer je to neko želeo, već zbog toga što su se tada dogodile razne stvari uključujući loše vremenske uslove. Ovoliki pad proizvodnje nije normalan - rekao je on odgovarajući u Skupštini Srbije na kritike opozicije zbog novog zaduživanja države za EPS.\nOn je dodao i da se nada da "će oni to vrlo brzo kompenzovati, pošto taj pad nije održiv".\nVujović je istakao da novac koji je namenjen za reformu EPS ne dobija EPS kao takav nego budžet za reformu. Ističe da je to nedvosmisleno dobro i za budžet i za Srbiju.\n- Mnoge zemlje ne mogu ni približno da dobiju ovoliko sredstava koje je dobila Srbija jer smo se pokazali kao dobri partneri - rekao je on i dodao da Svetska banka ulaže sredstva samo tamo gde je sigurna da će se utrošiti na pravi način.\nGovoreći o stanju u državnoj kasi, ministar finansija ističe da imamo 600 miliona manji deficit, da smo smanjili dug za 650 miliona evra.\n- Beležimo svaki cent, strogo vodimo računa o tome - kaže Vujović.\nEKONOMIJA Nemci (ipak) preuzimaju EPS


Foto: onlinepijaca.agrolib.rs/ilustracija / Arhiva\n"Ovo su malo ranije sorte, vegetacija je 75 dana. Imam dve sorte ekskalibur i potomak, one su najbliže futoškom kupusu, imaju tanak list i brzo i lako se kisele", kaže Branislav Mladenović iz Glogonja, dok Milan Jaćimovski dodaje da kupus nije veliki, ali ima težinu.\nVećina povrtara u Glogonju sadi krompir i kupus. Od krompira pokrivaju troškove, a od kupusa ostaje zarada i to je računica kojom se godinama vode. Trenutno je cena tog povrća od 20 do 30 dinara.\n"Kao drugi usev ostvaruje solidnu zaradu. Imam oko 6.000 korena kupusa, toliko mogu da prodam, tako da, pošto je drugi usev, nakon krompira, ostaje čista zarada", kaže Mladenović.\n"Na jednom hektaru sa ovim rodom zarada će biti oko 1,5 milion dinara, oko 12.000 evra. Ako su troškovi 2.000 evra, može da se zaradi baš lepo."\nGlogonjci kupus prodaju uglavnom na pijacama u Beogradu i Pančevu, imaju i stalne kupce na veliko, pa za plasman nisu zabrinuti, a po kvalitetu su odavno poznati.


SZO: Kovid bi mogao da odnese još 700.000 života u Evropi do proleća\nZdravstveni radnik u zaštitnoj opremi ispred kovif bolnice u Moskvi (Foto: AP/Pavel Golovkin)\nSvetska zdravstvena organizacija (SZO) upozorila je da bi, prema projekacijama, od Kovida 19 u Evropi moglo da umre još 700.000 ljudi do proleća naredne godine, čime bi ukupan broj žrtava premašio dva miliona.\nKancelarija za Evropu SZO, sa sedištem u Kopenhagenu, takođe se pozvala na sve više dokaza da se smanjuje zaštita koju vakcina pruža od zaraza i blagih oblika bolesti i poručila da bi buster doza trebalo da se prioritetno da najranjivijim grupama - među kojima su ljudi sa oslabljenim imunim sistemom, stariji od 60 godina i zdravstveni radnici.\nMeđuutim, međunarodno sedište SZO u Ženevi više puta je tražilo da se obustavi davanje bustera do kraja godine, kako bi više doza bilo dostupno u mnogim zemljama u razvoju suočenim sa ozbiljnim nedostatkom vakcina protiv kovida, u poređenju sa bogatim državama.\nKancelarija za Evropu pozvala je građane da se vakcinišu, vode računa o higijeni i drže socijalnu distancu da bi pomogli da se zaustavi širenje virusa.\n"Situacija širom Evrope i centralne Azije je veoma ozbiljna. Čeka nas problematična zima, ali ne bi trebalo da gubimo nadu zato što svi mi - vlade, zdravstvene vlasti i pojedinci - možemo da preduzmemo odlučnu akciju da stabilizujemo pandemiju", naveo je u saopštenju Hans Kluge, direktor za Evropu u Svetskoj zdravstvenoj organizaciji.\nU evropskom regionu, dnevni broj žrtava kovida je prošle nedelje porastao na gotovo 4.200 - dvostruko više u odnosu na nivo zabeležen krajem septembra. Ukupan broj preminulih je 1,5 miliona.\nTri faktora koja podstiču rast su delta soj koronavirusa koji se brzo prenosi, ublažavanje mera kao što su nošenje maski i držanje fizičke distance, te činjenica da veliki broj stanovnika u evropskim zemljama i dalje nije vakcinisan, navela je kancelarija za Evropu.\n"Možemo da očekujemo da bolnički kreveti u 25 država budu pod velikim ili ekstremnim opterećenjem, kao i intenzivne nege u 49 od 53 zemlje, od sada do prvog marta naredne godine. Na osnovu postojećih trendova, procenjuje se da će ukupan broj smrtnih slučajeva premašiti 2,2 miliona do proleća naredne godine", naveo je SZO u saopštenju.\nU regionu bi, kako se navodi, do prvog marta moglo da bude ukupno 2 miliona žrtava.\nAustrija ulazi u potpuno zatvaranje, uvodi obaveznu vakcinaciju protiv Kovida 19\nUveden karantin za milione nevakcinisanih u Austriji\nEvropa prošle nedelje prijavila dva miliona novoobolelih od Kovida 19\nSZO: Evropa epicentar pandemije Kovida 19\nSAD od ponedeljka otvorene za putnike iz inostranstva - koji su novi uslovi?\nAnaliza: Kada bi kovid 19 mogao da postane endemska bolest?


Zvižduci u Sarajevu: Tamo gde prestaje razum — počinje BiH - Sputnjik Srbija\n04:26 14 Maj 2021\nZvižduci u Sarajevu: Tamo gde prestaje razum — počinje BiH\n20:57 11.02.2019 Preuzmite kraći link\nU Sarajevo je nakon tri i po decenije ponovo stigla olimpijska baklja. Skandalozno zviždanje na otvaranju Evropskog omladinskog olimpijskog festivala, tokom obraćanja predsedavajućeg Predsedništva Milorada Dodika, još jednom je potvrdilo da tamo gde prestaje razum, počinje BiH, prenosi RTRS.\nDodik o zvižducima u Sarajevu: Čuo sam aplauz „kosovskoj delegaciji“ i zvižduke Srbiji\nUmesto slavljenja olimpijskog duha, u Sarajevu su sinoć preovladali lokalni animoziteti. Bilo je na otvaranju EJOF-a mnogo aplauza i mnogo zvižduka, kaže predsedavajući Predsedništva Milorad Dodik, koji je primetio aplauz „kosovskoj“, ali i zvižduk delegaciji Srbije.\n„Što se mene lično tiče, ja sam imao obavezu kao predsedavajući Predsedništva da se obratim tom skupu i to sam prihvatio. Verujem da za ono što sam rekao i učinio nije bilo razloga za nezadovoljstvo, a oni koji su uradili tako nešto — to je njihovo opredeljenje. Želim da Igre proteknu u najboljoj mogućoj atmosferi i da nakon sedam dana, u petak, imamo iza sebe odličnu manifestaciju, i to je ono što je najvažnije“, rekao je Dodik.\nPremijer Srpske Radovan Višković ističe da na takvom događaju takav gaf dovoljno govori sam za sebe. Višković kaže da je smatrao da je EJOF dobra prilika da se pokaže da mogu biti realizovani zajednički projekti i afirmisani svi potencijali.\n„Ovo je bila prilika da naše turističke i ostale sadržaje prezentujemo, ali smo izgleda dovoljni sami sami. Ponavljam – tamo gde prestaje razum, počinje BiH“, kaže Višković.\nPredsednica Republike Srpske Željka Cvijanović ističe da je Sarajevo tesno i da ne prihvata nikog drugačijeg i drugog, i da zato postoji toliki otpor ljudi iz Republike Srpske prema njemu.\n„To je Sarajevo, tesno, skučeno, nesposobno da prihvati ispruženu ruku, nesposobno da razume da postoje stvari, momenti i događaji kada ne treba da pokazujete lošu stranu svog lica ili onu ružnu stranu medalje. Ono što je važno jeste da je Milorad Dodik, predsedavajući Predsedništva BiH, srpski član Predsedništva, svoj posao odradio onako kako to treba, kao što to i rade ozbiljni državnici“, rekla je Cvijanovićeva.\nSvi za jednog, jedan za sve: Dodikov evropski pakt\nDa je Dodikov govor sa porukama mira, uvažavanja i tolerancije zaista bio dostojan najvećih političara i svjetskih lidera, smatra sociolog Sanja Vlaisavljević, koja ističe da je sinoćni zvižduk upućen legitimno izabranom predsedavajućem Predsedništva nešto najskandaloznije što se moglo desiti u Sarajevu.\n„Reč je o eklatantnom primeru izliva nacionalizma i, moramo se složiti, izliva bošnjačkog nacionalizma. Neki kažu da je to naprosto netačna definicija i da nije tačno da je reč o tome, pa hajde da onda da se našalimo — došli Srbi u Sarajevo da naprave diverziju i da zvižde Miloradu Dodiku. Ako njega ne možemo prihvatiti, onda imamo problem očito i sa prihvatanjem Srba u BiH, jer oni su dali njemu većinski glas“, smatra ona.\nA još veća bruka od sinoćnjeg zviždanja jeste današnja tišina i apsolutni nedostatak osuđivanja onog što se desilo, ističe Vlaisavljevićeva.\nI jeste Sarajevo pritisla tišina, ali ne i društvene mreže. Jedan od najcitiranijih postova jeste i onaj novinarke i članice SBB-a Sanele Prašović Gadžo, koja je istakla da se srami Sarajeva.\n„Došli ste na grande sportski događaj, a ne u Čevljanoviće“, dodala je Gadžova, koja zviždanje Dodiku ocenjuje primitivizmom, a njemu, kaže, svaka čast što je do kraja održao govor i otvorio EJOF.\nzvižduci, Milorad Dodik, Sarajevo, BiH


Naslovna - Sta ima?\nPrijavite Vaš lokal\nU SVIM OBJEKTIMA NA SAJTU KOJI SE NALAZE U NOVOM SADU ĆE SE ODRŽATI HUMANITARNA KAFA (a pravna lica koja ne prodaju kafe a nalaze se na sajtu doniraće određeni iznos kada bude bila održana humanitarna kafa)\nPozdrav za Novi Sad \nNapravili smo najefikasniji humanitarni mehanizam, mehanizam koji je svojim ciframa dokazao da je sve moguće. Posle Vršca, došli smo i kod vas kako bi i u Novom Sadu kreirali mrežu lokala nalik one u Vršcu, gde se “Humanitarna kafa” održala čak 6 puta u većini lokala po gradu i pokazala rekordne rezultate u količini prikupljenih sredstava za klince iz ugroženih grupa (deca obolela od raka i nezbrinuta deca). Ovo je izveštaj koji smo poslali javnosti sa poslednje “Humanitarne kafe” održane 8 juna .2018.\n“Humanitarna kafa” je dogadjaj u kojem se svi lokali u mreži istog dana odriču kompletnog iznosa popijenih kafa tog istog dana i ta sredstva usmeravamo deci kojoj je pomoć potrebna. Ali tog dana javljaju nam se i pravna lica koja nemaju kafu u svojoj ponudi. Donirale su trafike, kiosci brze hrane, firme za građevinski materijal, pa čak i parking servis grada Vršca, što možete videti na sledećoj fotografiji. Tako “Humanitarnu kafu” koristimo kao povod da podstaknemo celu zajednicu da tog dana učini dobro delo i želimo da se na našem sajtu nađu sva pravna lica koja imaju želju da učestvuju u “Humanitarnoj kafi”. Jer kafa za sve nas predstavlja sinonim za prijateljstvo, mir i užitak, i tako ovom akcijom podstičemo sve da učestvuju i pomognu da se spase životi. Opširnije na stranici “O NAMA”\nŽelimo da prvu “Humanitarnu kafu” na nivou Novog sada organizujemo 15. Novembra 2018. , da novac usmerimo NURDOR-u i verujemo da će Novi Sad oboriti rekord koji smo 8og juna postavili u Vršcu, a to je 200.000 dinara u jednom danu, sa popijenih 1000 humanitarnih kafa.\nIza ovog projekta stoje humanitarno udruženje Dobro delo iz Vršca i generalni sponzor, kompanija Alma Quattro\nNešto više o ovome možete pročitati na sledećim linkovima:\nAlma Quattro i “Šta ima?” vas izazivaju da učinite dobro delo\nIntervju za CafeBar magazin\nProjekat možete podržati i preko platforme PATREON\n„Šta ima?“ je jedinstven marketinški projekat koji objedinjuje i implementira više marketinških strategija u jednu celinu radi povećanja efikasnosti reklamiranja.\nPreko „Šta ima?“ na najbolji i najinovativnij način povezujemo naše klijente sa njihovim krajnjim korisnicima. Želimo da komunikacija između naših klijenata i njihovih krajnjih korisnika bude dovedena do savršenstva kako bi i jedni i drugi bili prezadovoljni. Smatramo da povećanje kvaliteta i transparentnosti usluga naših klijenata dovodi do povećanja obima posla, a samim tim i zarade i zato se trudimo da budemo ta karika koja će spajati Vaš biznis sa ogromnim tržišnim potencijalom.\nPostajete deo HUMANITARNE MREŽE lokala\nVaš lokal postaje domaćin “Humanitarne kafe” koju organizujemo zarad prikupljanja sredstava za decu obolelu od raka i za nezbrinutu decu.\nTime Vaš lokal postaje mesto koje se bavi i humanitarnim radom i tako promovišete Vaš posao na najlepši mogući način.


Oblačno i narednih dana, u petak porast temperature | Srpskacafe\nU Republici Srpskoj narednih dana preovladavaće promjenljivo do pretežno oblačno i svježije vrijeme, dok se u petak očekuje blagi porast temperature vazduha.\nSutra ujutro biće umjereno do pretežno oblačno i suvo, a poslije podne pretežno do potpuno oblačno sa mjestimičnim padavinama od centralnog pojasa do juga, na planinama i brdovitim predelima moguć je slab snijeg.\nPrema večeri i u noći, novo, jače naoblačenje i umjerene padavine širiće se od zapada na centralne predjele i istok, dok će u brdovito-planinskim predjelima biti snijega.\nJutarnja temperatura vazduha iznosiće od jedan do šest, na planinama od minus tri stepena Celzijusova, a najviša dnevna od tri do devet, na sjeveru i sjeveroistoku do 12, u planinama od dva stepena Celzijusova.\nU četvrtak, 20. februara, na zapadu, jugozapadu i jugu biće promjenljivo do pretežno oblačno i prohladno, a od centralnog pojasa na istok oblačno i dalje mjestimično sa slabim snijegom u brdovitim i planinskim predjelima.\nPrema podnevu očekuje se raslojavanje oblačnosti, biće suvo u svim predjelima, na zapadu i jugu sa sunčanim intervalima, ali svježe.\nJutarnja temperatura vazduha iznosiće od jedan do četiri, na planinama od minus pet stepeni Celzijusovih, a najviša dnevna od četiri do sedam, na zapadu i jugu i stepen-dva viša, na planinama od minus jedan stepen Celzijusov.\nU petak, 21. februara, biće stabilno vrijeme uz prisustvo hladne vazdušne mase, pa će jutro biti pretežno vedro i hladno sa mrazem, jačim u planinama, a uz rijeke i po kotlinama sa maglom.\nTokom dana očekuje se sunčano vrijeme uz blagi porast temperature vazduha, a uveče naoblačenje na sjeveru.\nJutarnja temperatura vazduha od minus tri do dva, na planinama od minus osam stepeni Celzijusovih, a najviša dnevna od šest do 12, na zapadu i jugu i stepen-dva viša, na planinama od dva stepena Celzijusova.


Zahvalnost Poljskoj na podršci EU integracijama Srbije\nTanjug 11. juna 2021. 14:03\nVARŠAVA – Ministar spoljnih poslova Srbije Nikola Selaković drugog dana posete Poljskoj sastao se u Varšavi sa ministrom za Evropu u Kabinetu premijera Poljske Konradom Šimanjskim sa kojim je razgovarao o evropskom putu Srbije i procesu proširenja Evropske unije.\nSelaković je izrazio zahvalnost Poljskoj na podršci Srbiji u procesu evrointegracija i istakao da Poljska spada u grupu zemalja članica EU koje se aktivno zalažu za nastavak procesa proširenja.\nMinistar je, takođe, ukazao da je veoma značajno iskustvo koje Poljska želi da podeli sa našim regionom i kao član EU i kao član Višegradske grupe.\nŠef srpske diplomatije poručio je da punopravno članstvo u EU predstavlja strateški spoljnopolitički cilj i da Srbija ostaje posvećena reformskom procesu, te da spremna očekuje održavanje naredne Međuvladine konferencije Srbije i EU.\n„Nastavićemo da sa našim partnerima radimo u cilju dalje integracije i dragoceno bi nam bilo poljsko iskustvo i razmena znanja u oblastima koje su nam od značaja“, rekao je Selaković, navodi se u saopštenju.\nOn je informisao sagovornika o regionalnoj saradnji ističući da je za Srbiju od ključnog interesa očuvanje stabilnosti u regionu i orijentacija svih zemalja regiona ka što intenzivnijoj saradnji u svim oblastima.\nOcenio je da samo takav region omogućava razvoj i same Srbije.\nMinistar je još jednom podvukao značaj inicijative „mini šengen“ i ukazao da je ona primer da je Srbija kao kandidat za članstvo EU posvećena i regionalnoj saradnji i izgradnji mira i stabilnosti na Balkanu.\nNaveo je i da Srbija procesu normalizacije odnosa sa Prištinom i dijalogu pristupa „odgovorno, posvećeno i u dobroj veri“, ali, kako je rekao, uz očekivanje da će biti uvaženi naši stavovi i argumenti.\n„Srbija očekuje da će postojati razumevanje za njene vitalne državne interese i da će biti postignut kompromisan dogovor koji znači nikom sve, a svakome dovoljno“, zaključio je Selaković.


Ibarska dobija pet kamera - Ozonpress :: internet portal\nTag: Ibarska magistrala, kamere, Saobraćaj\nKamere koje snimaju saobraćajnice i detektuju vozila koja se kreću prekomerenom brzinom uskoro će biti postavljene i na magistrali koja važi za najopasniju u Srbiji.\nIbarska magistrala, saobraćajnica koja ima crni rekord kada su u pitanju saobraćajne nezgode i žrtve tih nezgoda. Zato su obezbeđena sredstva da se na delu puta od Beograda do Stepojevca postavi pet saobraćajnih kamera.Prva kamera, gledano iz pravca od Beograda, nalaziće se na prevoju kod Rušnja. Na ovoj deonici postoje tri saobraćajne trake, dve u smeru ka Čačku i jedna ka Beogradu.\nDruga kamera će biti postavljena u mestu Meljak, gde je zabeležen veliki broj nezgoda vozila koja su se kretala iz suprotnih smerova.\nTreća kamera biće postavljena kod mesta Vranić gde se pored sudara vozila iz suprotnih smerova često događaju i takozvana „naletanja“.\nČetvrta kamera nalaziće se u mestu Vrbovno.\nPeta kamera, za sada poslednja, biće postavljena kod mesta Vreoci, gde je zabeležen veliki broj izletanja vozila sa puta.